title: Euroopanmerikaali

text: Euroopanmerikaali kasvaa 30–60 senttimetriä korkeaksi. Sillä on kalju, paksu ja monihaarainen varsi. Sinivihreät lehdet ovat möyheät, suuret, 20–50 cm pitkät. Alimmat lehdet ovat pitkäruotisia. Lehtilapa on poimuinen ja hammaslaitainen tai liuskainen. Kukinto on runsashaarainen terttu, jossa on runsaasti pieniä, 6–9 millimetriä leveitä valkoisia kukkia. Suomessa euroopanmerikaali kukkii kesä-heinäkuussa. Litu on kaksiosainen. Tyviosa on pieni, siemenetön ja perän jatkeen tapainen. Yksisiemeninen kärkiosa on 7–10 mm pitkä, palleromainen, lähes odaton ja aukeamaton.


title: Euroopanmerikaali

text: Euroopanmerikaalia tavataan ainoastaan Euroopassa Atlantin, Mustanmeren ja Itämeren rannoilla. Atlantilla sitä kasvaa Pohjois-Espanjan, Pohjois-Ranskan, Britteinsaarten, Tanskan sekä Etelä-Norjan ja -Ruotsin rannikoilla. Itämerellä laji on levinnyt Tanskan, Pohjois-Saksan, Etelä-Ruotsin ja -Suomen sekä Baltian rannikoille. Mustallamerellä sitä tavataan ainoastaan meren länsi- ja pohjoisrannikoilla. Suomessa euroopanmerikaalia kasvaa harvinaisena Suomenlahden rannikolla, erityisesti lounaisrannikon saaristossa.


title: Euroopanmerikaali

text: Euroopanmerikaali kasvaa soraisilla, hiekkaisilla ja kivikkoisilla, levien lannoittamilla merenrannoilla. Suomessa se on tyypillinen ulkosaariston laji.


title: Euroopanmerikaali

text: Euroopanmerikaali on syötävä ja myös vihanneskasvi, jota on syöty keitettynä kuten kaalia. Britteinsaarilla lajia viljellään ja syödään ruokaparsan tapaan.


title: Sinut tulen aina muistamaan

text: Sinut tulen aina muistamaan on suomalaisen iskelmälaulaja Kari Tapion studioalbumi, joka on julkaistu vuonna 1998. Levy myi kultaa ilmestymisvuonnaan.


title: Sinitaikaa

text: Sinitaikaa on suomalaisen iskelmälaulaja Kari Tapion studioalbumi, joka on julkaistu vuonna 1993.


title: Phnom Penhin kansainvälinen lentoasema

text: Phnom Penhin kansainvälinen lentoasema () on Kambodžan suurin lentoasema. Se sijaitsee lähellä maan pääkaupunkia Phnom Penhiä. Lentoasemalla on yksi kolme kilometriä pitkä asfalttipäällysteinen kiitotie. Asema sijaitsee noin 12 metriä merenpinnan yläpuolella.


title: Phnom Penhin kansainvälinen lentoasema

text: Lentokentän matkustajamäärän kehitys vuosien 2002–2009 välillä.


title: Dilated Peoples

text: Dilated Peoples on kalifornialainen hip hop -ryhmä. Yhtye saavutti suuren suosion underground hip hop -yhteisön keskuudessa, mutta sai myös pientä näkyvyyttä valtavirrassa ”This Way” kappaleellaan, jossa oli mukana myös Kanye West. Yhtye pääsi Britannian singlelistan Top 40:een kahdella kappaleella, ”This Way” ja ”Worst Comes To Worst”. Yhtyeen jäsenet ovat DJ Babu (tuottaja ja DJ), Evidence (MC) ja Rakaa Iriscience (MC).


title: Dilated Peoples

text: DJ Babu, Evidence ja Rakaa perustivat yhtyeen vuonna 1992. Vuonna 1995 yhtye äänitti albumin nimeltä "Imagery, Battle Hymns & Political Poetry", jota ei koskaan julkaistu. Albumista on kuitenkin myöhemmin levinnyt piraattikopioita.


title: Dilated Peoples

text: Levy-yhtiö ABB Records julkaisi yhtyeen ensimmäiset singlet "Third Degree" vuonna 1997 ja "Work the Angels" vuonna 1998. Sen jälkeen yhtye teki julkaisusopimuksen Capitol Recordsin kanssa ja julkaisi vuonna 2000 ensimmäisen kokopitkän albuminsa "The Platform".


title: Dilated Peoples

text: Yhtyeen toinen albumi "Expansion Team" julkaistiin vuonna 2001 ja sen tuotti The Alchemist. Kappaleessa "Worst Comes To Worst" yhtye käytti hyödykseen lauluraitaa Mobb Deepin kappaleesta "Survival of the Fittest" ja musiikkiraitaa William Bellin kappaleesta "I Forgot to be Your Lover". Albumi sijoittui kahdeksanneksi Billboardin Top R&B/HipHop Album Chart -listalla ja 36:nneksi Billboard 200 -listalla.


title: Dilated Peoples

text: Yhtyeen vuonna 2004 julkaistu kolmas albumi, "Neighborhood Watch" sijoittui 55. Billboard 200 -listalle myytyään 143 000 kopiota Yhdysvalloissa. Se sisälsi myös bonuskappaleen "This Way", jossa oli mukana tuottajana toiminut Kanye West. Albumin kappale "Who´s Who?" sijoittui myös 35:nneksi UK Singles Chart -listalla.


title: Dilated Peoples

text: Neljäs albumi "20/20" julkaistiin vuonna 2006. Sen jälkeen yhtye jätti Capitol Recordsin päättäen neljä albumia kestäneen yhteistyön. Yhtye teki myös yhteistyötä underground hip hop -ryhmän "Global Warningin" kanssa.


title: Dilated Peoples

text: Single "Back Again" oli pelin "" soundtrackilla. Se on kolmas EA:n peleistä, jolla esiintyy yhtyeen kappale. "Back Again" oli myös "MLB 06: The Show"'n soundtrackilla. "Neighborhood Watch"in kappale, "Who´s Who?", oli myös ja SSX 3 -pelien soundtrackeissa.


title: Ipanapa 3

text: Ipanapa 3 on 10. marraskuuta 2010 julkaistu lasten musiikkikokoelmalevy. Levyllä esiintyvät Pariisin kevät, Maritta Kuula, Paula Koivuniemi, Otto Grundström, Hevisaurus ja Hanna Pakarinen, Seppo Salmi ja Elina Katajamäki, Suvi Isotalo, Scandinavian Music Group, Anna Kuoppamäki, Risto ja Inka Ylihärsilä, Tea Hiilloste ja Kana, Neiti Saana, Timo Rautiainen ja Anna Puu.


title: Bruno (jalkapalloilija)

text: Bruno Fernandes das Dores de Souza, pelaajanimeltään Bruno, (s. 23. joulukuuta 1984 Campo Maior, Brasilia) on brasilialainen jalkapallomaalivahti ja murhaaja. Bruno edustaa brasilialaista Boa Esportea vapauduttuaan naisystävänsä raa'asta murhasta saamastaan yli 22-vuoden vankeusrangaistuksesta etuajassa muotoseikkojen vuoksi.


title: Bruno (jalkapalloilija)

text: Bruno pidätettiin heinäkuussa 2010 epäiltynä 25-vuotiaan entisen naisystävänsä, malli Eliza Samudion murhasta. Samudio oli kadonnut noin kuukautta ennen. Poliisin mukaan Bruno sieppasi avustajiensa kanssa naisen ja kuljetti tämän maatilalle, jossa tämä pahoinpideltiin ja kuristettiin hengiltä. Lopuksi ruumis oli paloiteltu ja syötetty koirille. Bruno kiisti syytteet.


title: Bruno (jalkapalloilija)

text: Bruno todettiin joulukuussa 2010 riodejaneirolaisessa oikeusistuimessa syylliseksi Eliza Samudion sieppaukseen ja yritykseen pakottaa tämä tekemään abortti ja tuomittiin 4,5 vuodeksi vankeuteen.


title: Bruno (jalkapalloilija)

text: Maaliskuussa 2013 Bruno tuomittiin Samudion murhasta 22 vuodeksi ja kolmeksi kuukaudeksi vankeuteen.


title: Bruno (jalkapalloilija)

text: Tuomari katsoi, että "Brunon vankilassa viettämät kolme vuotta ennen tuomiota oli ylimitoitettu", ja Bruno vapautettiin vankilasta jo helmikuussa 2017 niin sanotun habeas corpus -menettelyn perusteella. Maaliskuussa 2017 Boa Esporte -jalkapalloseura ilmoitti solmineensa Brunon kanssa kahden vuoden sopimuksen.


title: Dabrel

text: Dabrel (? – 1211) oli Toreidan alueen liiviläisten vanhin. Hän taisteli toisen toreidalaisen liiviläisen Kaupon ohella kristittyjen puolella ja oli mukana Viroon suunnatuilla ristiretkillä. Hän jäi kuitenkin Kauppoa tuntemattomammaksi.


title: Dabrel

text: Dabrel hallitsi Koivajoen halkaiseman Toreidan eteläpuolta Kaupon hallitessa alueen pohjoispuolta. Dabrelis hallitsi Sateselen linnaa, joka oli omana aikanaan vaikuttava rakennus. Linnan jäänteet ovat edelleen näkyvillä. Vuonna 1186 Toreidaan saapui Teoderik-niminen lähetyssaarnaaja, joka kastoi Kaupon kristityksi Dabrelin jäädessä pakanaksi. Dabrel oli todennäköisesti Akon puolella tämän johtamassa kapinassa saksalaisia vastaan. Ako kukistettiin ja kapinaa seurasi saksalaisten johtamien semgallien sotaretki Toreidaan vuonna 1206. Tässä vaiheessa Kauppo oli syösty vallasta, mutta hän tuli takaisin omalle linnalleen hyökkäävien joukkojen mukana. Saksalaiset ja semgallit piirittivät Dabrelin linnan ja hyökkäsivät sitä vastaan kykenemättä kuitenkaan valloittamaan sitä. Semgallit luopuivat piirityksestä ja lähtivät sotasaaliineen heimoalueelleen. Tämän jälkeen ristiretkeläisten ja liiviläisten välille solmittiin rauha. Voitosta huolimatta Dabrel antoi kastaa itsensä ja hallitsemansa liiviläiset myöhemmin samana vuonna.


title: Dabrel

text: Vuonna 1207 Toreidan alue jaettiin Kalparitariston ja arkkipiispan kesken ritarikunnan saaden Dabrelin hallitseman osan Toreidaa. Vuoden 1209 ja 1210 vaihteessa Dabrel vaikutti todennäköisesti saksalaisten päätökseen uusia rauha ugandilaisten kanssa. Vuonna 1211 Dabrel oli liiviläisten mukana ristiretkellä Soontaganaan lähellä nykyistä Pärnua. Dabrel oli todennäköisesti mukana myös retkellä Sakalaan ja Viljandin linnan piirityksessä. Epävarmempaa on, oliko hän mukana myöhemmin samana vuonna tehdyllä Beverin linnan piirityksellä. Ilmeisesti joukkojen palattua Liivinmaalla puhkesi rutto, johon Dabrelkin kuoli edelleen saman vuoden 1211 aikana.


title: Carl Jenkinson

text: Carl Daniel Jenkinson (s. 8. helmikuuta 1992 Harlow, Englanti, Iso-Britannia) on englantilais-suomalainen jalkapalloilija, joka edustaa seurajoukkuetasolla Englannin Valioliigassa pelaavaa Arsenalia. Hän on pelannut lainasopimuksilla useissa muissakin englantilaisseuroissa, viimeksi kaudella 2017–2018 Englannin mestaruussarjan Birmingham Cityssä. Pelipaikaltaan hän on oikea laitapuolustaja mutta hän pystyy pelaamaan myös puolustuksen keskustassa tai vasemmalla laidalla.


title: Carl Jenkinson

text: Jenkinson on Charltonin kasvatti, ja edusti seuraa yhdeksänvuotiaasta lähtien. Syksyllä 2010 hän oli alkukauden lainalla konferenssiseura Eastbourne Borough’ssa. Charltonin edustusjoukkueessa hän debytoi Paint Trophy -ottelussa Brentfordia vastaan 14. joulukuuta 2010. Kevään 2011 aikana hän pelasi Charltonin edustusjoukkueessa kahdeksassa Ykkösliigan ottelussa.


title: Carl Jenkinson

text: Kesällä 2011 Jenkinson siirtyi Valioliigan Arsenaliin. Hän pelasi edustusjoukkueessa ensimmäisen kerran Mestarien liigan karsintaottelussa Udinesea vastaan elokuussa 2011.


title: Carl Jenkinson

text: Jenkinson on Suomen kansalainen suomalaisen äitinsä kautta, minkä johdosta hän on kelpoinen edustamaan Suomea. Alle 17-vuotiaissa hän edusti vielä Englantia, mutta vaihtoi sittemmin Suomen paitaan. Alle 19-vuotiaiden EM-karsinnoissa hän lukeutui Suomen joukkueen avainpelaajiin. Hän teki maalin ja syötti toisen karsintojen kolmannessa ottelussa, 6–2-voittoon päättyneessä ottelussa Moldovaa vastaan.


title: Carl Jenkinson

text: Carl Jenkinson ilmoitti lokakuussa 2012 pyrkivänsä aikuisten puolella Englannin jalkapallomaajoukkueeseen. Hän debytoikin Englannin maajoukkueessa 14. marraskuuta 2012 Ruotsia vastaan.


title: Facundo Aguirre

text: Facundo Aguirre (s. 9. joulukuuta 1985 General Roca) on argentiinalainen alppihiihtäjä. Hän on osallistunut olympialaisiin vuonna 2006 ja MM-kisoihin vuonna 2005. Aguirre oli 43. suurpujottelussa Bormion MM-kisoissa 2005, mutta ei selvinnyt maaliin asti samojen kisojen pujottelussa eikä seuraavan vuoden olympialaisten suurpujottelussa.


Kuningas Husseinin kansainvälinen lentoasema () on Akabasta hieman alle kymmenen kilometriä pohjoiseen sijaitseva lentoasema Lounais-Jordaniassa. Lentoasemalla on yksi noin kolme kilometriä pitkä asfalttipäällysteinen kiitotie. Lentoasema sijaitsee 53 metriä merenpinnan yläpuolella.


title: Cristian Javier Simari Birkner

text: Cristian Javier Simari Birkner (s. 4. lokakuuta 1980 San Carlos de Bariloche) on argentiinalainen alppihiihtäjä. Hän edustaa seuratasolla Club Andino Barilochea. Simari Birkner on osallistunut olympialaisiin neljästi, vuosina 2002–2014. Tämän lisäksi hän on kilpaillut MM-kisoissa joka kerta vuodesta 1997 lähtien.


title: Cristian Javier Simari Birkner

text: Simari Birkner on alppihiihtosuvun vesa: hänen sukulaisensa Macarena, María, Carolina, Magdalena, Ignacio ja Jorge ovat kaikki olleet olympiatason alppihiihtäjiä.


title: Cristian Javier Simari Birkner

text: Simari Birkner osallistui aikuisten arvokisoihin ensimmäistä kertaa Sestrieren MM-kisoissa 1997, jolloin hänen paras sijoituksensa oli 21. tila alppiyhdistetystä. Hän oli MM-kilpailuissa myös vuosina 1999 ja 2001, mutta ei selviytynyt yhdessäkään lajissa kolmenkymmenen parhaan joukkoon. Simari Birkner osallistui olympialaisiin ensimmäistä kertaa Salt Lake Cityssä 2002. Tuolloin hän ei saanut sijoitusta alppiyhdistetyssä eikä syöksylaskussa, mutta oli kolmaskymmenes suurpujottelussa ja seitsemästoista pujottelussa. Simari Birkner oli samoissa kisoissa myös maansa lipunkantaja avajaisissa. Hän pääsi pistesijoille myös seuraavan vuoden MM-kisoissa Sankt Moritzissa, kun hän oli suurpujottelussa 17. ja pujottelussa 25. Simari Birkner oli Bormion MM-kisoissa 2005 suurpujottelun 23. sijalla ja sai samana vuonna myös toistaiseksi parhaan maailmancup-sijoituksensa, kun hän oli kolmaskymmenestoinen Val d'Isèren superalppiyhdistetyssä.


title: Cristian Javier Simari Birkner

text: Simari Birkner oli Torinon olympialaisissa 2006 23. sekä alppiyhdistetyssä että suurpujottelussa, mutta ei päässyt maaliin asti pujottelussa. Hän oli kuitenkin seuraavan vuoden MM-kilpailuissa pujottelun seitsemästoista ja sai täten parhaan MM-sijoituksensa. Simari Birkner osallistui myös vuoden 2009 MM-kisoihin ja Vancouverin olympialaisiin 2010, joissa hän oli mukana neljässä lajissa sijoittuen parhaimmillaan 26:nneksi pujottelussa. Simari Birkner kantoi maansa lippua kyseisten olympialaisten avajaisissa.


title: Kuin taivaisiin

text: Kuin taivaisiin on suomalaisen iskelmälaulaja Kari Tapion studioalbumi vuodelta 2007.


title: Paalupaikka (albumi)

text: Paalupaikka on suomalaisen Kari Tapion studioalbumi vuodelta 2005.


title: Lotte Smiseth Sejersted

text: Lotte Smiseth Sejersted (s. 5. maaliskuuta 1991) on norjalainen alppihiihtäjä.


title: Lotte Smiseth Sejersted

text: Nuorten MM-kilpailuissa Garmisch-Partenkirchenissa vuonna 2009 Sejersted otti syöksylaskussa hopeaa, ja seuraavana vuonna Ranskassa pidetyissä kisoissa pronssia syöksylaskussa ja hopeaa alppiyhdistetyssä. Vuonna 2011 hän voitti nuorten MM-kultaa syöksylaskussa. Aikuisten arvokisoissa hän kilpaili ensimmäisen kerran Garmisch-Partenkirchenin MM-kilpailuissa 2011, joissa hän oli alppiyhdistetyssä kymmenes. Schladmingin MM-kilpailuissa 2013 hän sijoittui supersuurpujottelussa 13:nneksi. Sotšin olympialaisissa 2014 hän oli syöksylaskussa kuudes ja supersuurpujottelussa 14:s.


title: Lotte Smiseth Sejersted

text: Sejerstedin ensimmäinen kilpailu alppihiihdon maailmancupissa oli Söldenin suurpujottelussa 24. lokakuuta 2009. Ensimmäiset maailmancupin pisteensä hän saavutti Val d'Isèren superalppiyhdistetyssä joulukuussa 2009 oltuaan 28:s. Sejersted sijoittui ensimmäisen kerran kymmenen parhaan joukkoon Lenzerheiden syöksylaskussa maaliskuussa 2011 oltuaan viides. Ennen sitä hän oli ollut parhaimmillaan seitsemästoista Crans-Montanan syöksylaskussa kaudella 2009–2010. Toisen kerran hän saavutti viidennen sijan joulukuussa 2013 käydyssä Val d'Isèren syöksylaskussa ja kolmannen kerran joulukuussa 2015 käydyssä Lake Louisen supersuurpujottelussa.


title: Lotte Smiseth Sejersted

text: Sejersted ilmoitti huhtikuussa 2017 lopettavansa alppihiihtouransa. Hän kilpaili viimeisen kerran maailmancupissa tammikuussa 2017 Zauchenseessä, kun hän kaatui pahasti ja loukkasi nivelsiteensä.


title: Lars Elton Myhre

text: Lars Elton Myhre (s. 17. elokuuta 1984 Gjøvik) on norjalainen alppihiihtäjä.


title: Lars Elton Myhre

text: Myhren ensimmäinen kilpailu alppihiihdon maailmancupissa oli Kranjska Gorain pujottelussa 5. tammikuuta 2003. Myhre on sijoittunut maailmancupissa parhaimmillaan viidenneksi Beaver Creekin superalppiyhdistetyssä kaudella 2007–2008. Kaksiin olympiakisoihin osallistunut Myhre on sijoittunut olympialaisissa parhaimmillaan 25:nneksi Vancouverin super-g:ssä. Alppihiihdon maailmanmestaruuskilpailuissa hänen paras sijoituksensa on superalppiyhdistetyn seitsemäs sija Garmisch-Partenkircheniaaä 2011. Åren pujottelussa vuonna 2007 hän oli kymmenes.


title: Lars Elton Myhre

text: Nuorten MM-kisoissa Mariborissa vuonna 2004 Myhre otti alppiyhdistetyssä pronssia.


title: Saharan kasvillisuus

text: Saharan kasvillisuus koostuu pääosin pensaista ja ruohoista, joita kasvaa harvassa. Kasvien kasvamista Saharassa rajoittaa eniten alueen kuivuus ja kuumuudesta johtuva suuri veden haihtuminen. Sadekautena kasvillisuus on sadealueilla rehevämpää koostuen heinien lisäksi muun muassa erilaisista kukkakasveista. Kasvillisuus sopeutuu Saharassa kuivuuteen joko kasvamalla vain sadekauden jälkeen tai sitten luomalla syvälle ja laajalle hiekan sisään ulottuvan juurakon.


title: Saharan kasvillisuus

text: Saharan maannoksessa on niukasti eloperäistä ainesta. Kasvillisuustyypiltään Sahara on suureksi osaksi pensasaavikkoa, puoliaavikkoa ja vastaavaa, mutta näiden keskellä on erittäin kuivia lähes kasvittomia hiekka- ja muita aavikoita. Saharassa saattaa olla vain 150-230 kasvilajia 10000 neliökilometriä kohden, kun Euroopassa on noin 1500 kasvilajia vastaavalla alalla. Varsinkin kuivemman Saharan itäosan kasvilajisto on erityisen niukka.


title: Saharan kasvillisuus

text:
Sahara vaihtuu asteittain aroksi, savanniksi ja metsäksi. Pohjois-Saharassa on aroa ja puita. Etelä-Sahara on Sahel-vyöhykkeen kuivinta aroaluetta, jossa sataa 100–200 mm/v.
Usein on noin 100 km:n levyinen siirtymävyöhyke Saharan aavikon ja sitä ympäröivien arojen ja savannien välillä.


title: Saharan kasvillisuus

text: Ilmastollisesti Saharan pohjoisraja on 100 mm:n sademääräraja, mutta eteläraja 150 mm:n sademääräraja.


title: Saharan kasvillisuus

text: Saharaa ovat yrittäneet rajata kasvitieteellisin perustein muun muassa Frank White ja Robert Capot-Rey.


title: Saharan kasvillisuus

text: Kasvitieteellisesti Saharan pohjoisraja on espartohöyhenheinän ("Stipa tenacissima") kasvun eteläraja. Saharan eteläraja on cram-cram-ruohon ("Cornulaca monacantha") kasvun eteläraja, ja Sahelille tyypillisen ruohon "Cenchrus biflorus" kasvun pohjoisraja.


title: Saharan kasvillisuus

text: Nämä rajat käyvät kohtalaisen tarkasti yhteen Saharan keitaiden epäyhtenäisen taatelipalmuviljelysalueen kanssa.


title: Saharan kasvillisuus

text: Laajemman määritelmän mukaan Saharan raja Atlas-vuoriston suunnassa on 180 mm sademäärärajan tienoilla, mikä vastaa suolasavannia. Tämä on suunnilleen sama kuin Atlas-vuorten eteläreuna ja Välimeren rannikko. Eteläraja on tämän mukaan kuolleiden dyynien vyöhyke, jossa sademäärä on 6 tuumaa..


title: Saharan kasvillisuus

text:
Enin osa Saharasta on aavikkomaannoksen peitossa. Aavikkomaannoksessa on vain vähän eloperäistä ainesta.
Aavikkomaannoksesta osa on hiekka-aluetta. Aavikkomaannoksen lisäksi Saharan kosteammilla alueilla on vaaleanruskeaa maannosta ja vuorialueilla vuoristoille tyypillistä maaperää.


title: Saharan kasvillisuus

text: Keskiosien vuoristojen kasvistossa on muutamia Saharassa kehittyneitä lajeja. Pääosin Etelä-Saharan kasvillisuus muistuttaa laajalti Etiopian ja Lähi-idän kasvillisuutta. Pohjoisen kasvillisuus on pääosin holarktista, Välimeren lajistoa on Pohjois-Saharassa noin 25%.


title: Saharan kasvillisuus

text:
Kivikko- ja sora-aavikoilla on kasveja lähinnä vain kuivuneissa joenuomissa, ja ergeillä kasvaa jonkin verran heiniä paikallaan pysyvien, ei liikkuvien dyynien alueilla. Kuivien joenuomien kasvillisuus on tyypillistä kuivuutta sietävää kasvillisuutta, suolaseuduilla kasvaa maltsaa ja marunaa ja dyyneillä joitain pitkäjuurisia heiniä. Akaasiat ja tamariskit kasvavat kuivissa jokiuomissa
Pohjoisessa yleisin puu on taatelipalmu, keskiosassa doum-palmu, akaasia ja tamariski.
Painumissa on suuria pistachio-puita ja vuorilla yli 4000 m:n korkeudessa Välimeren tyyppistä kasvillisuutta.


title: Saharan kasvillisuus

text:
Saharan kasvit ovat yleensä joko pitkäjuurakkoisia kasveja, jotka ottavat veden syvältä tai sitten vain sadekautena kasvavia.
Tyypillisiä aavikon pitkäjuurakkoisia pienilehtisiä kasveja ovat had-piikkipensas
ja afozo-heinä. Lyhytjuuriset sadekauden jälkeen syntyneet heinät ja kukat levittävät siemenensä parissa viikossa. Näitä ovat kurkkukasveihin kuuluvat kolokvintit, aavikon krookuslajit ja aavikkotuhatkaunot. Cram-cram-ruoho levittää itseään siemenissä olevien ihmisiin ja eläimiin takertuvien piikkien avulla.


title: Jason Everman

text: Jason Everman (s. 16. elokuuta 1967 Alaska) on yhdysvaltalainen kitaristi-basisti, joka on soittanut muun muassa Nirvana- ja Soundgarden-yhtyeissä. Hän liittyi Nirvanan toiseksi kitaristiksi 1989. Hänen nimensä mainitaan ja hänen kuvansa esiintyy Nirvanan albumilla "Bleach", vaikka hän ei soittanut yhdelläkään albumin kappaleista. Myöhemmin Everman palveli Yhdysvaltain maavoimissa.


title: Jason Everman

text:
Mind Funk
Nirvana


title: Jason Everman

text: OLD


title: Jason Everman

text: Soundgarden


title: Jekaterinburgin keskusstadion

text: Keskusstadion () on monikäyttöinen stadion Jekaterinburgissa Venäjällä. Stadion avattiin vuonna 1957. Nykyään sitä käytetään enimmäkseen jalkapallossa FK Uralin kotikenttänä. Stadionille mahtuu 44 130 ihmistä.


title: Fuzz (kitara)

text: Fuzz on efektipedaali, jota käytetään tuottamaan säröytynyt versio alkuperäisestä äänisignaalista. Useimmiten fuzz-pedaalia käytetään kitaraan. Efektipedaali koostuu vahvistinpiiristä ja jännitehuippuja leikkaavasta (eng. clipping) piiristä. Nämä piirit vahvistavat sisääntulevaa signaalia ja samalla leikkaavat sen jännitehuippuja, muuntaen normaalin siniaallon lähemmäksi kanttiaaltoa. Perinteinen rujo ja terävä fuzz-soundi johtuu juuri tästä kanttiaaltoa muistuttavasta signaalista, jonka ansiosta fuzz kuulostaa myös paljon säröytyneemmältä ja synteettisemmältä kuin tavanomaisemmat overdrive- ja distortion-pedaalit. Fuzz-pedaalin tuottama signaali ei yleensä myöskään sisällä niin paljon keskitaajuuksia kuin muun tyyppiset säröt.


title: Fuzz (kitara)

text:
Termiä ”fuzz” käytetään joskus kuvaamaan kaikkia säröytynyttä ääntä tuottavia efektejä. Klassikkoina pidetyt säröpedaalit, kuten Ibanez/Maxon TS-9 ja 808 Tube Screamer, eivät kuitenkaan tuota säröä leikkaamalla signaalia transistorin avulla, vaan ne käyttävät siihen diodeja. Koska signaalin jännitehuippujen leikkautuminen on epälineaarista, se aiheuttaa ristimodulaatiota. Uloslähtevä signaali on täynnä ylimääräisiä harmonisia kerrannaisia alkuperäisestä signaalista.
Ristimodulaatiosärö tuottaa myös taajuuskomponentteja sisääntulevan signaalin taajuuksien erinäisten summautumisten ja erotusten takia.
Syntyvät taajuuskomponentit eivät yleensä ole harmoniassa alkuperäisen signaalin kanssa, joten ne tuottavat dissonanssia. Fuzzin läpi soitettaessa käytetäänkin usein yksinkertaisia voimasointuja vähentämään dissonanssia.


title: Fuzz (kitara)

text: Nashvilleläinen sessiomuusikko Grady Martin törmäsi fuzz-soundiin studiosessioissa vuonna 1961, kun hän huomasi miksauspöydän viallisen etuasteen tuottaman äänen. Vuonna 1962 The Ventures -yhtye kuuli tuon studiosession tuloksena syntyneen ja Marty Robbinsin esittämän 'Don't Worry' kappaleen. The Ventures innostui sen sisältämästä soundista pyytäen ystävä Red Rhodesia keksimään keinon, jolla he voisivat jäljitellä ääntä.


title: Fuzz (kitara)

text: Muutaman kuukauden päästä tästä Rhodes esitteli yhtyeelle itse tekemänsä fuzz-pedaalin, historian ensimmäisen, jota yhtye käytti nauhoittaessaan '2000 Pound Bee' -kappalettaan. Kappale nousi listasijoille, ja useat lähteet pitävät sitä ensimmäisenä nauhoituksena, jossa kitaristi käyttää fuzz-pedaalia.


title: Fuzz (kitara)

text:
Fuzz-pedaalit nousivat yleiseen suosioon sen jälkeen kun The Kinks -yhtyeen Dave Davies toi säröytyneen äänen massojen kuuluville. Davies itse käytti pientä vahvistinta, jonka kaiuttimia hän oli viillellyt partaveitsellä, minkä ansiosta hän sai aikaan säröytynyttä ääntä.
Vuonna 1964 Davies kytki muokatun kaiuttimensa Vox AC30 -vahvistimeen nauhoittaessaan ”You Really Got Me” -kappaletta. Kappaleesta tuli yhtyeen ensimmäinen listaykkönen sekä ensimmäinen populaari rock-kappale, jossa oli särön läpi soitettu voimasointuriffi. Fuzz-pedaalit olivat helppo tapa luoda säröä, minkä ansiosta niistä tuli hyvin suosittuja.


title: Fuzz (kitara)

text: Maestro-yhtiö toi markkinoille ensimmäisen kaupallisesti tuotetun fuzz-pedaalin, Fuzz Tone FZ-1:en. Vuoden 1965 toukokuussa Keith Richards käytti Gibson Maestro Fuzz-Tonea nauhoittaessaan ”(I Can Get No) Satisfaction” -kappaletta. Kappaleen huima suosio lisäsi pedaalin kysyntää niin paljon, että se myytiin loppuun samana vuonna.


title: Fuzz (kitara)

text: Muina fuzz-pedaaleina voidaan mainita erittäin haluttu Mosrite FuzzRITE, Jimi Hendrixin suosima Fuzz Face, Big Muff Pi sekä myös The Beatlesin käyttämä Vox Tone Bender. Radiohead-yhtyeen Colin Greenwood käyttää Shin-ei Companion FY-2 ja Lovetone Big Cheese fuzz-pedaaleita. Pete Townshend käytti vuosina 1968-1978 aktiivisesti Univox Super Fuzz -pedaalia.


title: Fuzz (kitara)

text:
Ensimmäisissä fuzz-pedaaleissa käytettiin germaniumtransistoreja. 1960-luvun lopulla germanium-transistorit väistyivät piitransistorien tieltä. Piitransistorien suosiminen ei kuitenkaan suoranaisesti johdu niiden tuottamasta äänestä. Puristien mielestä nimittäin germaniumtransistorien tuottama ääni on ylivoimainen verrattuna piitransistoreihin, minkä lisäksi niiden koetaan olevan lähempänä fuzz-pedaalin alkuperäistä konseptia.
Piitransistorien suosion kasvu perustuu siihen, että ne sietävät lämpötilan vaihteluja huomattavasti paremmin, joten ne ovat luotettavampia kuin germaniumtransistorit. Korkea lämpötila, kuten lavavalojen tuottama lämpö, voi vaikuttaa germaniumtransistorien toimintaan muuttaen niiden tuottamaa ääntä suuresti.
Germaniumtransistoreja käyttävät fuzz-pedaalit eivät myöskään toimi hyvin signaaliketjussa, jos ne asetetaan puskuroidun ohituskytkennän (eng. buffered bypass) omaavan pedaalin perään. Efektipedaaleissa oleva puskuri muuntaa kitarasignaalin impedanssin korkeasta matalaksi säilyttääkseen korkeat taajuudet ja signaalin voimakkuuden. Kun tämä matalaimpedanssinen signaali kulkee germaniumtransistoreilla tehdyn fuzz-pedaalin läpi, on mahdollista että äänentaso ja matalat taajuudet vaimenevat huomattavasti verrattuna alkuperäiseen signaaliin.


title: Fuzz (kitara)

text: Monet pienet pedaalinvalmistajat ovat markkinoineet 2000-luvulla tuottamiaan germanium-pohjaisia fuzz-pedaalejaan retro-nimikkeellä vedoten näin fuzz-puristeihin. Nykyään on myös olemassa fuzz-pedaaleja, jotka sisältävät kummankin tyyppisiä transistoreja.


title: Saharan eläimistö

text: Saharan eläimistö koostuu pääosin hyönteisistä, hämähäkkieläimistä, matelijoista, nisäkkäistä ja linnuista.


title: Saharan eläimistö

text: Monet Saharan eläimet sopeutuvat kuumuuteen kaivautumalla hiekkaan päiväksi ja kuivuuteen ottamalla ainakin suurimman osan tarvitsemastaan vedestä ravinnosta.


title: Saharan eläimistö

text:
Matelijat sietävät jopa 45 C, mutta niidenkin on kaivauduttava päivän kuumimmaksi ajaksi Saharan hiekkaan. Matelijat ja pienet nisäkkäät kuolevat Saharan hiekalle, elleivät osaisi kaivautua hiekkaan. Monet pienet eläimet elävät ainakin osin maan alla piiloutuen pahimmalta auringon paahteelta kaivamaansa maanalaiseen tunneliin. Monet koloissa asuvat eläimet liikkuvat vain öisin. Eräät eläimet pystyvät koteloitumaan jopa vuosiksi suojautuakseen polttavalta auringolta.
Monet nisäkkäät selviävät hyvin niukalla vedellä ottamalla veden ravinnostaan. Eläimistö riippuu Saharassa huomattavasti seudun kuivuudesta. Esimerkiksi sakaali elää melko kosteassa, aavikkokettu kuivassa.


title: Saharan eläimistö

text: Saharan kuumimmassa ja kuivimmassa sisäosissa elää lähinnä hyönteisiä, hämähäkkieläimiä, matelijoita ja jyrsijöitä. Selkärangattomissa on muun muassa muurahaisia, hämähäkkejä ja skorpioneja. 10 cm pituinen kamelihämähäkki elää syömällä hyönteisiä, skorpioneja ja jopa hiiriä, liskoja ja pieniä lintujakin. Lantakuoriaiset, muurahaiset ja rukoilijasirkat kuuluvat aavikon hyönteisiin.


title: Saharan eläimistö

text:
Matelijoista Saharassa viihtyvät lähinnä käärmeet ja liskot. Skinkit ovat liskoja, jotka kaivautuvat hiekkaan.
Saharassa elää mm kameleontteja ja kobria. Saharassa on 300 lintulajia, joista monet muuttavat Saharan halki.


title: Saharan eläimistö

text:
Saharassa elää monilla alueilla muun muassa gaselleja, keihäsantilooppeja, aavikkokettuja, hyeenoja, sakaaleja, leopardeja, aavikkojäniksiä ja varsinkin jyrsijöitä. Saharan pieniä eläimiä ovat muun muassa aavikkohyppyrotat, kampasormirotat, hiiret ja siilit.
Gaselleista pystyy Saharassa elämään lähinnä valkogaselli ja dorcasgaselli. Enemmän nisäkkäitä elää aavikon reuna-alueilla.


title: Kevin Miller (ääninäyttelijä)

text: Kevin Miller (s. 21. joulukuuta 1977 Minot, Pohjois-Dakota) on yhdysvaltalainen ääninäyttelijä. Hänet tunnetaan parhaiten ääninäyttelystään Sly Cooper -videopelisarjassa.


title: Saharan asutus

text: Saharan asutus on pääosin arabien, berberien, ja muutamien muiden kansojen kiinteää ja tilapäistä asumista Saharan autiomaan keitailla.


title: Saharan asutus

text: Islam on Saharan pääuskonto. Suurin osa Saharan nykyisistä kansoista kuuluu berbereihin ja arabeihin, joukossa on myös muitakin kansanryhmiä. Saharan keskiosien vuorten ja ylänköjen tuaregit luetaan berbereihin. Tuaregeihin kuulumattomia berbereitä ovat Siwan keitaan, Libyan Jalun ja Awjilahin sekä etelä-Tunisian, Algerian ja Marokon joidenkin kylien asukkaat. Mauritanian nemadit luetaan myös berbereihin, vaikka heitä väitetään Saharan asukkaiksi ennen berberejä, koska he hankkivat elatuksensa metsästämällä. Saharan nilootteja ovat Darfurin furit. Saharalaisiksi kansoiksi kutsutaan Tšadissa ja Nigerissä asuvia negridisiä ryhmiä kuten kanurit, tedat ja dazat. Negridisiä ovat myös nubialaiset, hausat, songhait ja fulbet. Idässä Punaisen meren rannoilla asuu arabien lisäksi myös haamilaisia bedžoja. Läntisen Saharan maureiksi tai sahraweiksi sanotaan nykyään arabien, negridien ja berbereiden sekoittumisesta syntynyttä väestöä.


title: Saharan asutus

text: Vaikka Sahara on nykyisin harvaan asuttua aavikkoa, se on ollut joskus vihreää savannia. Niinpä Saharan viimeistä asutuskautta sanotaankin "Vihreäksi Saharaksi". Saharan ensimmäiset asukkaat olivat negridejä, joiden rippeitä jäi Tibestivuorille kun Sahara kuivui. Joidenkin löytöjen mukaan Saharan vihreän kauden asukkaat olisivat nykyisille nilooteille sukua. Jo neoliittikaudella Saharaan muutti paimentolaisia Lähi-idästä. Tällöin Saharaan muutti berberiheimoja. Läntisen ja keskiosien berberit ovat arabeja aiemmin Saharaan muuttaneita kansoja.


title: Saharan asutus

text: Sahara oli jääkaudella hyvin kuiva noin 20000-9000 vuotta sitten. Noin 20000-9000 eaa. Saharassa eli löytöjen mukaan neljän kulttuurin kansoja. Pohjoisessa elivät ouchtatialiset, lännessä Hassi el Abiooh -kansa, Keski-Saharassa ounanialaiset ja Etiopian-Itä-Sudanin seuduilla couchiitit Eräiden teorioiden mukaan Pohjois-Saharaan syntynyt metsästäjä-keräilijöiden Capsan kulttuuri sai alkunsa Etiopiasta muuttaneesta haamilaisesta kansasta, samoin kuin egyptiläisetkin. Hieman noin vuoden 9000 eaa. jälkeen lähellä nuoremman Dryaskauden loppua Sahara muuttui sateisemmaksi pohjoisosia lukuun ottamatta. Suunnilleen 8000-5500 eaa. Saharan sademäärä oli noin 150–400 mm suurempi kuin nyt.


title: Saharan asutus

text: Saharassa asui neoliittisella kaudella ja ennen sitä metsästäjiä ja paimentolaisia. Saharasta on löydetty piikivestä, kvartsista ja puolijalokivistä tehtyjä noin 2 cm:n mittaisia nuolenkärkiä. Muun muassa norsut, virtahevot, antiloopit ja strutsit olivat metsästäjien riistana. Noin 5000 eaa. Tšadjärvi lienee ollut kymmenen kertaa nykyistä laajempi. Varhaisimmat kalliomaalaukset esittävät riistaeläimiä ja ovat suunnilleen ajalta 5000-4000 eaa.. Saharassa oli kirahveja, strutseja, norsuja, sarvikuonoja, puhveleita, leijonia, leopardeja, pahkasikoja ja erilaisia antilooppeja sekä vesialueilla krokotiileja ja virtahepoja.


title: Saharan asutus

text: Saharan varhaisimmat asukkaat olivat luultavasti negridejä. Noin 4000 eaa. Sahara oli jo kuivunut, niin että norsut ja suurriista kuolivat. Tällöin noin 4000-3500 eaa. ilmestyi Saharaan luultavasti Aasiasta paimentolaiskansa, joka piti maalauksista päätellen harjalampaita ja vuohia.


title: Saharan asutus

text: Huippukaudella Keski-Saharassa paimennettiin lehmiä. Saharasta löytyy kartiomaisia hautakammioita. Jotkut tutkijat pitävät Libyan aavikolta noin vuosilta 6000-4000 eaa. tehtyjä maalauksia egyptiläisten esi-isien tekeminä. Nämä maalaukset kertovat shamaanien mahdista. Kalliot seudulla ovat kuin pyramideja ja sfinksejä.


title: Saharan asutus

text: Sahara kuivui nopeasti vuoden 2500 eaa. tienoilla, mikä tuhosi karjankasvatuskulttuuria.


title: Saharan asutus

text: Karjanhoito päättyi noin 1000 eaa. mennessä, jolloin pohjoiset valloittajat saapuivat hevosineen ja ilmasto kuivui. Niinpä noin 1000 eaa. Saharan paimentolaiskulttuuri hävisi täysin kun alue aavikoitui. Antiikin ajan Herodotoksen Historiateoksen mukaan Saharassa asuvat troglodyytit, joita hevosten vetämissä vaunuissa kulkevat soturit hätyyttivät. Roomalaisaikana Sahara oli kuivunut melkein nykyiselleen, ja Saharassa käytettiin kamelia. Arabit levittäytyivät Saharaan 700-luvulla.Alueen suurin kaupunki on Nouakchott, Mauritanian pääkaupunki, jossa on noin 881 000 asukasta. Tämä kaupunki on Atlantin rannoilla. Myös Timbuktu Malissa, Agadez Nigerissa ja Faya Tšadissa ovat Saharan reunoilla. Ghat Libyassa ja Tamanrasset Algeriassa ovat jo pienempiä ja itse Saharan alueella. Saharan asutuskeskuksia ovat myös muun muassa Ouargla, Bechar, Hassi Messaoud, Ghardaïa ja El Oued (Algeria). Vielä näiden lisäksi Saharan keitaita ovat mm. Ghat, Kufra, Siwa, Faijum, Dahkla, Bahariya, Timimoun, ja Tidikelt.


title: Saharan asutus

text: Saharan harva tai olematon asutus alkaa siitä missä on savannin häilyvä raja. Väestötiheys on Saharassa laajalti 0-1 as/km, tyystin vaikka asutusta ovat esim. Libyan aavikko, Bilman aavikko, Erg Chech ja El Djouf. Keitaiden ja joidenkin vuorialueiden asukastiheys on luokkaa 1-10 as/km2.


title: Saharan asutus

text: Veden puute on suurin este Saharan asutukselle. Niukasti saatavilla oleva vesi tulee muun muassa joistain harvoista joista, merestä, pohjavedestä, sateesta ja tiivistyneestä kosteudesta. Saharassa ei ole suuria asutuskeskuksia. Saharan asutus sijoittuu Saharan keitaille alueille, missä pohjavesi nousee pintaan ja jokilaaksoihin (Egyptin Niili halkaisee Saharan) ja joillekin vuoristoalueille sekä Saharan laita-alueille.


title: Saharan asutus

text: Vaurailla keidasalueilla viljellään viljaa ja hedelmiä, lähinnä taateleita. Keidaskylissä on yleensä alle 2000 asukasta. Pienissä keitaissa ei ole viljelyä. Keidasaluetta on Saharassa noin 200000 km².


title: Saharan asutus

text: Saharan keitaat ovat monesti vuorisilla tai mäkisillä alueilla, tai vaihtoehtoisesti syvänteillä. Erg-alueillakin on joskus keitaita. Keitaita on eniten Algeriassa, Libyassa, Egyptissä ja Nigerissä.


title: Saharan asutus

text: Ihmisten elinkeinoina ovat pääosin keidasviljely ja paimentolaisuus. Keidasviljelijät elävät paikallaan ja paimentolaiset vaeltelevat. Perinteisesti Saharan paimentolaiset eivät ole vaelteluissaan valtioiden rajoista piitanneet. Paikalliset asukkaat käyttävät Saharassa tänäänkin matkustukseen kamelia, aasia sekä paimentavat vuohia ja lampaita. Nykyään Saharan halki kuljetaan monesti moottoriajoneuvoilla ja lentokoneilla. Saharan alueelta saadaan myös monia kaivannaisia, öljyä, maakaasua ja metalleja sekä suolaa. Mineraalien kaivamista rajoittavat muun muassa pitkät kuljetusetäisyydet.


title: Florian Meyer

text: Florian Meyer (s. 21. marraskuuta 1968 Braunschweig, Länsi-Saksa) on saksalainen jalkapalloerotuomari. Hän on tuominnut kotimaansa pääsarjassa vuodesta 1998 asti. Neljä vuotta myöhemmin hänestä tuli kansainvälinen erotuomari.


title: Florian Meyer

text: Meyer toimi vuoden 2007 Mestarien liigan loppuottelussa neljäntenä erotuomarina. Loppuottelussa pelasivat vastakkain italialainen Milan ja englantilainen Liverpool.


title: Bergius

text: Bergius on muun muassa seuraavien henkilöiden sukunimi:


title: Luottotappio

text: Luottotappio on taloudessa myyjälle tai luotonantajalle syntyvä tappio, joka syntyy mikäli ostaja tai luotonsaaja ei pysty suoriutumaan kaupan tai luottosopimuksen mukaisista maksuvelvoitteistaan. Luottotappio on saamatta jääneen tulon suuruinen. Luottotappiot alaskirjataan. Rahalainoista aiheutuneet luottotappiot vähennetään tuloslaskelman ryhmässä ”Rahoitustuotot ja -kulut”. Luottotappiot ovat kirjanpidossa vähennyskelpoisia eriä.


title: Ivo Preiss

text: Ivo Preiss (s. 18. heinäkuuta 1980) on latvialainen salibandyn pelaaja. Hän edustaa Latvian pääsarjassa RTU/Inspectaa. Preiss on edustanut Latvian maajoukkuetta vuodesta 2006 ja pelasi ensimmäiset arvokisansa vuoden 2010 MM-kisoissa.


title: Kofferdam

text: Kofferdam on nimitys hammaslääketieteessä käytettävälle lateksisuojalle. Kofferdamia käytetään erityisesti paikkaus- ja juurihoidoissa. Niitä voidaan käyttää myös turvaseksissä estämään sukupuolitautien leviäminen .


title: Kofferdam

text: Kofferdamia käytetään hammaslääketieteessä paikkaus- ja juurihoidoissa. Kofferdam -kalvot ovat erittäin ohuita lateksi- tai silikoniarkkeja. Silikonista valmistetut sopivat lateksiallergisille.


title: Kofferdam

text: Kofferdamin tarkoitus on eristää operoitava hammas suuontelosta. Juurihoidon aikana on tärkeää suojata avoin yhteys hammasytimeen suun bakteereilta. Paikkaushoidossa kofferdamin tarkoitus on lähinnä eristää paikattava alue kosteudelta, sillä muovipaikoissa käytetyt sidosaineet ovat herkkiä kosteudelle.


title: Kofferdam

text: Kofferdam -arkki kiinnitetään suun ulkopuolelle erityisiin kiinnikkeisiin. Joissain tilanteissa kofferdamin käyttö ei välttämättä onnistu. Se voi olla esimerkiksi hankala asettaa paikoilleen tai potilaasta kofferdamin käyttö voi olla epämiellyttävää.


title: Kofferdam

text: Turvaseksissä kofferdamia käytetään yleisesti suuseksissä, varsinkin cunninlinguksen tai anilinguksen aikana. Näin estetään sukupuoliteitse tarttuvien tautien leviäminen. Kun kofferdam -arkki on käsitelty liukastusaineella, sen läpi voidaan suulla stimuloida vulvan tai peräaukon seutua. Näin vältetään iho- ja nestekontakti ja vältytään mahdollisten sukupuolitautien leviämiseltä.


title: James Donald

text: James Robert MacGeorge Donald (18. toukokuuta 1917, Aberdeen, Aberdeenshire, Skotlanti – 3. elokuuta 1993, West Tytherley, Wiltshire, Englanti) oli skotlantilainen näyttelijä. Hänen näyttelijän uransa alkoi vuonna 1939. Hänet tunnetaan elokuvista "Hän rakasti elämää" (1956), "Muukalaiset valovuosien takaa" (1957), "Kwai-joen silta" (1957) ja "Suuri pakoretki" (1963). Hänet tunnetaan myös tv-sarjasta "Hallmark Hall of Fame".James Donald oli naimisissa Ann Donaldin kanssa, heillä on yksi lapsi.


title: Liian kuumaa käsitellä

text: Liian kuumaa käsitellä on Supersankarin ja Idän Ihmeen 14. maaliskuuta 2003 julkaistu studioalbumi. Sen julkaisi Litraset Kaikille Entertainment.


title: Tejbir Bura

text: Tejbir Bura oli nepalilainen vuorikiipeilijä ja olympiavoittaja. Hän on samalla myös maansa ainoa olympiamitalisti. Bura oli yksi 21 vuoden 1924 talviolympialaisten päättäjäisissä olympiakultamitalilla palkitusta edellisen neljän vuoden aikana merkittävään suoritukseen kyenneestä vuorikiipeilijästä.


title: GOM Player

text: GOM Player on mediasoitin, joka soveltuu Windows-käyttöjärjestelmille. Soittimen on kehittänyt eteläkorealainen "Gretech Corporation". Soitin tukee useimpia saatavilla olevia video- ja äänikoodekkeja ja tiedostomuotoja, sekä lukuisia verkon yli ladattavia suoratoistoprotokollia.


title: GOM Player

text: Soitin on Etelä-Korean suosituin mediasoitin. Sana gom (곰) tarkoittaa karhua koreaksi, minkä takia GOM Player käyttää logossaan karhun tassun kuvaa.


title: Bernadette Schild

text: Bernadette Schild (s. 2. tammikuuta 1990) on itävaltalainen alppihiihtäjä. Hänen siskonsa Marlies Schild on menestynyt alppihiihtäjä.


title: Bernadette Schild

text: Bernadette Schildin ensimmäinen kilpailu alppihiihdon maailmancupissa oli Bormion pujottelussa 14. maaliskuuta 2008. Ensimmäisen pistesijansa hän saavutti Semmeringin pujottelussa joulukuussa 2008 oltuaan lopputuloksissa 24:s. Kymmenen parhaan joukkoon hän sijoittui ensimmäisen kerran oltuaan seitsemäs Courchevelin pujottelussa joulukuussa 2010. Ensimmäisen palkintosijansa hän saavutti oltuaan toinen Lenzerheiden pujottelussa maaliskuussa 2013. Hän oli kolmas Courchevelin pujottelussa joulukuussa 2013. Kisan voitti hänen Marlies-siskonsa. Bernadette Schild oli kolmas Kranjska Goran pujottelussa helmikuussa 2014, Squaw Valleyn pujottelussa maaliskuussa 2017 ja Killingtonin pujottelussa marraskuussa 2017. Hän sijoittui toiseksi Flachaun pujottelussa tammikuussa 2018. Saman kauden pujottelucupissa hän oli viides. Kaudella 2018–2019 hän sijoittui kolmanneksi Levin pujottelussa.


title: Bernadette Schild

text: Nuorten MM-kisoissa Formigalissa vuonna 2008 Schild voitti kultaa pujottelussa, ja seuraavana vuonna hopeaa Garmisch-Partenkirchenin kisojen pujottelussa. Schladmingin MM-kilpailuissa 2013 hän sijoittui pujottelussa 12:nneksi, Sankt Moritzissa 2017 kymmenenneksi ja Pyeongchangin olympialaisissa 2018 seitsemänneksi.


title: James Jakes

text: James Jakes (s. 4. elokuuta 1987 Leeds, West Yorkshire) on brittiläinen autourheilija.


title: James Jakes

text: Hän aloitti uransa T-Cars-sarjassa vuonna 2002. Seuraavana vuonna hän sijoittui sarjan toiseksi. Vuosina 2004–2005 Jakes kilpaili Formula Renault -luokassa ja sijoittui kotimaansa sarjan kolmanneksi vuonna 2005. Vuosina 2006–2008 Jakes kilpaili Formula 3 -luokassa.


title: James Jakes

text: Kausina 2008–2009 ja 2009–2010 Jakes kilpaili Aasian GP2-sarjassa Super Nova Racing -tallissa saavuttaen kolme palkintosijaa ja 13 pistettä. Vuonna 2010 Jakes kilpaili GP3-sarjassa Manor-tallin kuljettajana. Hän saavutti kolme palkintosijaa ja 21 pistettä sijoittuen sarjan kahdeksanneksi. Jakes ajoi vielä kaksi kilpailua GP2-sarjassa Scuderia Coloni-tallissa saavuttamatta pisteitä.


title: James Jakes

text: Jakesin oli tarkoitus kilpailla GP2 -sarjassa kaudella 2011 Coloni tallissa, mutta hän siirtyi jo kesken Aasian GP2-sarjan IndyCar -sarjaan.


title: Fooni

text: Fooni (myös foni < < ’ääni’) on äänekkyystason (kuuluvuustason) mittayksikkö psykoakustiikassa. Äänekkyystaso foneina tarkoittaa äänenpainetasoa, joka on yhtä äänekkäältä kuulostava kuin testiäänenä käytetty 1 000 Hz:n tasoaalto. Lukuarvo foniasteikolla 1 000 Hz:n taajuudella on sama kuin äänenpainetaso desibeleissä. Foniasteikko on tasavälinen mitta-asteikko. Asteikolla kaksinkertainen äänekkyys on 10 fonia korkeampi.


title: Fooni

text: Tekniikan alan lähteissä käytetään yleensä kirjoitusasua "foni". Kielenhuoltajat ovat pitäneet muotoa "foni" hylättävänä tai vältettävänä ja suosittaneet muotoa "fooni".


title: Kutsu EP

text: Kutsu EP on Julma-Henrin ja RPK:n 9. joulukuuta 2010 Mörssi -levy-yhtiön kautta julkaistu EP. Se julkaistiin ainoastaan vinyylinä ja sen kaikki kuusi kappaletta ovat esimakua Julma-Henrin ja RPK:n 16. helmikuuta 2011 julkaistavalta "”HENRI”" -albumilta. Kutsu EP nousi ilmestyttyään Suomen viralliselle singlelistalle sijalle 13.


title: Kutsu EP

text: EP:n sanoitukset ovat luonnollisesti Julma-Henrin käsialaa, kun taas EP:n tuotannosta ja sävellyksestä vastaa RPK. EP:n ensimmäinen näytekappale ”Ongelma ristii kädet” julkaistiin heinäkuussa 2010. Toinen näytekappale ”Jumala on kuollu” julkaistiin marraskuussa 2010. Kappaleella Henri käyttää autotune -efektiä. Kappaleesta ”Kutsu” on kuvattu Otto Byströmin ja Ristomatti Myllylahden ohjaama musiikkivideo.


title: Toiset on luotuja kulkemaan (albumi)

text: Toiset on luotuja kulkemaan on suomalaisen Kari Tapion studioalbumi vuodelta 2004.


title: Toiset on luotuja kulkemaan (albumi)

text: Levy sai Emma-gaalassa "Iskelmäalbumi"-palkinnon vuonna 2004.


title: Latvian turkkilaiset

text: Latvian turkkilaiset ovat Latviassa asuvia turkkilaisia. Vuonna 2010 Latviassa asui 142 turkkilaista.


title: Latvian turkkilaiset

text: Turkkilainen vähemmistö muodostui Latviaan kun tsaari Aleksanteri II:n julisti sodan Ottomaanien valtakunnalle vuonna 1877. Venäläiset piirittivät ja voittivat 40 000 miehen vahvuisen turkkilaisarmeijan Plevnassa ja noin 100 kyproksenturkkilaistaustaista sotavankia päätyi Latvian Cēsisin kaupunkiin. 25 heistä kuoli nopeasti Latviaan tulon jälkeen.


title: Latvian turkkilaiset

text: Turkkilaisten mukaan on nimetty esimerkiksi "Turku"-niminen kylä Līvānun kunnassa. Latvialaistaustaisella ja sittemmin Suomeen muuttaneella elokuvaohjaaja Teuvo Tuliolla ("Theodor Tugai") oli Latvian turkkilaiset juuret.


title: Juna kulkee

text: Juna kulkee on suomalaisen Kari Tapion studioalbumi vuodelta 2003.


title: Nousiaisten vaakuna

text: Nousiaisten vaakuna on Nousiaisten kunnan tunnus. Vaakunan aihe viittaa Suomen ja 1200-luvulla rakennetun Nousiaisten kirkon suojeluspyhimykseen Pyhään Henrikiin, joka kuvataan vaakunassa polkemassa piispanistuimeltaan murhaajaansa Lallia.


title: Nousiaisten vaakuna

text: Vaakunan selitys on ”punaisessa kentässä piispanistuimella istuva Pyhä Henrik, joka polkee jaloillaan kirves kädessä maassa makaavaa miestä (Lallia), kaikki kultaa.” Vaakunan on suunnitellut Olof Eriksson, ja Nousiaisten kunnanvaltuusto hyväksyi sen kokouksessaan 21. maaliskuuta 1961. Sisäasiainministeriö vahvisti vaakunan käyttöön 26. kesäkuuta samana vuonna.


title: Vapaustaistelija (elokuva)

text: Vapaustaistelija () on vuonna 1979 valmistunut, Ján Kadárin ohjaama yhdysvaltalainen televisioelokuva, joka perustuu vasemmistolaisen kirjailija Howard Fastin vuonna 1944 ilmestyneeseen romaaniin "Freedom Road". Elokuva on historiallinen draama, joka kertoo etelävaltioissa asuvien mustien vapautumispyrkimyksistä Yhdysvaltain sisällissodan jälkeen.


title: Vapaustaistelija (elokuva)

text: Elokuvan pääroolia, Gideon Jacksonia, esittää nyrkkeilijä Muhammad Ali. Alin roolihenkilö on pohjoisvaltioiden armeijassa taistellut karannut orja, joka sodan ja orjuuden lakkauttamisen jälkeen palaa kotiseudulleen. Toista pääroolia, mustien kanssa ystävystyvää etelävaltiolaista sotaveteraania Abner Laitia, esittää Kris Kristofferson. Vapauteen ja kansalaisoikeuksiin totuttelevat mustat joutuvat pian kohtaamaan Ku Klux Klanin väkivallan.


title: Vapaustaistelija (elokuva)

text: Elokuva esitettiin Suomen televisiossa minisarjan muodossa 1980-luvun keskivaiheilla. "Vapaustaistelija" julkaistiin myös VHS-videona, ja "Video-oppaassa" vuodelta 1994 se saa kaksi tähteä viidestä, mikä vastaa sanallista arviota ”keskinkertainen”.


title: Taksinkuljettaja

text: Taksinkuljettaja (puhekielessä "taksikuski") on autoalan ammatti. Kuljettajan tehtävä on kuljettaa ihmisiä taksilla. Taksinkuljettajat työskentelevät itsenäisinä yrittäjinä tai toisen palveluksessa.


title: Taksinkuljettaja

text: Suomessa taksin kuljettamiseen tarvitaan erityinen "taksinkuljettajan ajolupa", jonka myöntää poliisi. Luvan saaminen edellyttää muun muassa auton ajo-oikeutta sekä taksinkuljettajan koulutusta ja koetta. Luvan edellytykset määrää "laki taksinkuljettajien ammattipätevyydestä". Luvan saamiseksi henkilön on oltava: hyvämaineinen, alle 70-vuotias, hänellä on oltava muu kuin lyhytaikainen ajo-oikeus, C-korttiluokan terveys- ja näöntarkastus hyväksytty.


title: Mahratta

text: Mahratta voi tarkoittaa muun muassa seuraavia:


title: Eino Rajamäki

text: Eino Johannes Rajamäki (s. 1939) on suomalainen poliitikko ja yrittäjä.


title: Eino Rajamäki

text: Rajamäki on Seinäjoen Varaosakeskuksen (SVK) perustaja. Hän perusti yrityksen vuonna 1970 Raimo Vainionpään kanssa ja sen omistus siirtyi kokonaan hänelle vuonna 1973. Hän on yrityksen hallituksen puheenjohtaja ja sen entinen toimitusjohtaja.


title: Eino Rajamäki

text: Rajamäki toimi Suomen Yrittäjäin Keskusliiton (SYKL) puheenjohtajana 1985–1994. Aiemmin hän toimi Seinäjoen Yrittäjien ja Etelä-Pohjanmaan Yrittäjien puheenjohtajana. Hänet on myöhemmin nimetty sekä Suomen Yrittäjäin Keskusliiton seuraajajärjestön Suomen Yrittäjien että Seinäjoen Yrittäjien kunniapuheenjohtajaksi. Rajamäki oli Keskinäinen Vakuutusyhtiö Fennian hallintoneuvoston puheenjohtaja vuodesta 1990 vuoteen 2007. Hän on toiminut myös Keskinäinen Vakuutusyhtiö Eläke-Fennian hallintoneuvoston varapuheenjohtajana. Vuonna 1990 Rajamäki sai yrittäjäneuvoksen arvonimen.


title: Eino Rajamäki

text: Rajamäki on puoluetaustaltaan kokoomuslainen. Hän on Seinäjoen kaupunginvaltuuston ja kaupunginhallituksen entinen jäsen sekä molempien entinen puheenjohtaja. Hän on toiminut myös Nurmon kunnanvaltuuston jäsenenä. Eduskuntavaaleissa 1991 hän oli kokoomuksen ehdokkaana Vaasan läänin vaalipiirissä ja sai yli 3100 ääntä.


title: Pablo Sarabia

text: Pablo Sarabia García (s. 11. toukokuuta 1992 Madrid, Espanja) on espanjalainen jalkapalloilija, pelipaikaltaan laitalinkki. Hän edustaa Primera Divisiónin Sevillaa.


title: Pablo Sarabia

text: Sarabia pelasi EFMO Boadilla -jalkapallokoulussa Madridin naapurikunnassa Boadilla del Montessa ennen siirtymistään Real Madridin junioreihin vuonna 2004. Hän nousi seuran B-joukkueeseen Castillaan tammikuussa 2010. Edustusjoukkueessa hän debytoi Mestarien liigan lohkovaiheen ottelussa Auxerrea vastaan 9. joulukuuta 2010.


title: Pablo Sarabia

text: Kesällä 2011 Sarabia siirtyi naapuriseura Getafeen, jonka kanssa hän solmi viisivuotisen sopimuksen. Real Madrid sisällytti sopimukseen takaisinosto-oikeuden.


title: Pablo Sarabia

text: Sarabia on pelannut myös Espanjan nuorisomaajoukkueissa. Hän kuului alle 17-vuotiaiden MM-pronssia vuonna 2009 voittaneeseen joukkueeseen.


title: Taksamittari

text: Taksamittari on takseissa oleva elektroninen tai mekaaninen laite, joka mittaa taksikuljetuksen hinnan. Mittarin laskema hinta perustuu aikaan ja matkaan. Taksamittarin kehitti saksalainen German Wilhelm Bruhn vuonna 1891. Ensimmäinen taksamittarilla varustettu auto tuli käyttöön vuonna 1897, Gottlieb Daimlerin tekemänä.


title: Taksamittari

text: Taksamittarin asentaminen ja korjaaminen on luvanvaraista toimintaa. Suomessa mittareita saa käsitellä vain Liikententeen turvallisuusviraston hyväksymä asennusliike. Auton lakisääteisen vuosikatsastuksen yhteydessä mittari tarkastetaan lisätarkastuksena.


title: Taksamittari

text: Taksamittarissa voi olla myös tulostin, joka antaa kuitin asiakkaan matkasta. Mittarissa voi myös olla lisälaite, joka mahdollistaa maksamisen pankki- tai luottokortilla. Suomessa käytössä olevia merkkejä ovat muun muassa Mitax ja Semel.


title: Majestic

text: Majestic voi tarkoittaa muun muassa seuraavia:


title: Blinded Colony

text: Blinded Colony on ruotsalainen melodinen death metal -yhtye. Se on kotoisin Etelä-Ruotsista Karlshamnista.


title: Blinded Colony

text: Yhtye on tehnyt kaksi albumia: "Divine", "Bedtime Prayers" ja yhden EP:n.Blinded Colonyn perustivat vuonna 2000 kaksi kitaristia Johan Blomstrom ja Tobias Olsson sekä laulaja Niklas Svensson. Sen alkuperäinen nimi oli Stigmata ja alkaessaan nauhoittaa ensimmäistä demoaan, Painrecieveriä, siihen otettiin kolme uutta jäsentä – Christoffer Nilsson rumpuihin, Annika Haptén laulajaksi ja Staffan Franzén bassoon. Myöhemmin Haptén ja Nilsson jättivät yhtyeen, Franzén vaihtoi bassosta rumpuihin ja uusi jäsen Roy Erlandsson tuli bassoon.


title: Blinded Colony

text: Yhtyeen toinen demo, vuonna 2002 tehty "Tribute to Chaos", herätti kiinnostuksen levy-yhtiö Scarlet Recordsissa ja levytyssopimuksen myötä yhtye muutti nimensä Blinded Colonyksi.


title: Blinded Colony

text: Blinded Colony julkaisi 2003 ensimmäisen albuminsa, "Divinen", jota levitettiin Eurooppaan ja Soundholic Recordsin jakelemana Japaniin. Vuotta myöhemmin Blinded Colony erosi Scarlet Recordsista. Uuden albumin nauhoituksen alkaessa yhtyeen alkuperäinen laulaja Niklas Svensson erosi ja hänen tilalleen tuli Johan Schuster.


title: Blinded Colony

text: Yhtyeen uusi demo vuonna 2005 herätti huomion yhdysvaltalaisessa Pivotal Rockordings -levy-yhtiössä. Uuden sopimuksen myötä Blinded Colony aloitti uuden albumin nauhoitukset 2006. "Bedtime Prayers" julkaistiin vuonna 2007 ja sai lämpimän vastaanoton underground-metallipiireissä ja sitä verrattiin jopa In Flamesiin ja Soilworkiin.


title: Blinded Colony

text: Uuden albumin jälkeen Blinded Colony ehti tehdä yhden kiertueen, jonka jälkeen laulaja ja basisti erosivat 2007 elokuun loppupuolella. Talven jälkeen Tobias Olsson vaihtoi kitarasta bassoon ja uudeksi kitaristiksi tuli Martin Bergman. Yhtye myös erosi Pivotal Rockordingsista ja aloitti uuden albumin kirjoittamisen. Yhtye sai myös uudet laulajat – Joel Anderssonin (kirkas laulu) ja Linus Arelund Månssonin (möreä laulu).


title: Yrittäjäneuvos

text: Yrittäjäneuvos on Suomessa tasavallan presidentin myöntämä arvonimi, joka kuuluu 3. ryhmään. Arvonimestä on maksettava veroa joko .


title: Yrittäjäneuvos

text: Arvonimi myönnettiin ensimmäisen kerran vuonna 1990, jolloin sen saivat toimitusjohtaja Eino Rajamäki Seinäjoelta ja talousneuvos Antti Wettervik Tampereelta. Vuosien 1990–2013 aikana yrittäjäneuvoksen arvonimi on myönnetty 37 henkilölle.


title: Aikapommi (albumi)

text: Aikapommi on suomalaisten Kari Tapion ja Erkki Liikasen yhteinen studioalbumi vuodelta 1975.


title: Risiiniöljy

text: Risiiniöljy on kasviöljy, jota saadaan puristamalla risiinikasvin papumaisista siemenistä. Risiiniöljyä käytetään voiteluaineena korkeaviritteisissä moottoreissa ja laksatiivina.


title: Risiiniöljy

text: Risiiniöljyn valmistuksessa kasvin siemenet kuoritaan, murskataan ja kylmäpuristetaan. Myös kuumapuristettua öljyä tehdään. Risiinikasvin siemenissä on risiini-nimistä myrkkyä, josta enin osa poistetaan öljystä kuumentamalla. Puristejäämä sisältää noin 5 % myrkkyä.


title: Risiiniöljy

text: Risiiniöljy on huoneenlämpötilassa väritöntä, jähmeää nestettä jonka sulamispiste on −10…−18 °C, kiehumispiste 313 °C, tiheys 0,96 g/cm (vesi = 1,0 g/cm), leimahduspiste 229 °C (c.c.), itsesyttymislämpötila 448 °C ja CAS-numero 8001-79-4.


title: Mormotomyia hirsuta

text: Mormotomyia hirsuta, joka tunnetaan myös nimityksellä ”kauhea karvainen kärpänen”, on "Mormotomyiidae"-heimonsa ainut tunnettu laji. Sitä on tavattu ainoastaan yhdestä luolasta Keniassa.


title: Mormotomyia hirsuta

text: Lajin ainut tunnettu esiintymispaikka on lepakkoluola kalliossa, joka sijaitsee Ukazivuorilla Thikan ja Garissan kaupunkien välimaastossa Nairobista itään. Lajin kuvasi tieteelle englantilainen hyönteistutkija Ernest Edward Austen. Ennen lajin uudelleenlöytymistä vuonna 2010 lajia oli havaittu vain kahdesti, vuosina 1933 ja 1948. Laji lisääntyy lepakoiden ulosteiden päällä. Aikuinen yksilö on noin 1 cm pituinen ja lentokyvytön. Sillä on toimimattomat siivet, pienet silmät ja karvaiset jalat. Lajin onkin luonnehdittu muistuttavan ulkoisesti enemmän karvajalkaista hämähäkkiä kuin hyönteistä.


title: Recio (jalkapalloilija)

text: José Luis García del Pozo eli Recio (s. 11. tammikuuta 1991 Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskikenttäpelaaja.


title: Recio (jalkapalloilija)

text: Recio on Málagan kasvatti. Hän nousi edustusjoukkueeseen marraskuussa 2010 uuden päävalmentajan Manuel Pellegrinin ansiosta. Hänen ensiesiintymisensä tapahtui 11. marraskuuta 2010 Copa del Reyn ottelussa Hérculesia vastaan. Runsas viikko myöhemmin hän pelasi myös ensimmäisen sarjaottelunsa Deportivo La Coruñaa vastaan.


title: Recio (jalkapalloilija)

text: Recion jatkuvat hyvät esitykset palkittiin lopulta 30. marraskuuta 2010, kun hän teki Málagan kanssa ensimmäisen ammattilaissopimuksensa, ja siten hän pysyy seurassa kesään 2015 asti. Ensimmäisen maalinsa hän teki 5. joulukuuta 2010 pelatussa ottelussa Racing Santanderia vastaan.


title: Patrik Åman

text: Patrik Åman (synt. Patrik Jansson) (s. 18. heinäkuuta 1983) on ruotsalainen salibandymaalivahti. Hän edustaa Ruotsin Superliigassa AIK:ta. Åman on pelannut Ruotsin maajoukkueessa vuodesta 2006 lähtien.


title: Patrik Åman

text: Åman aloitti salibandyn pelaamisen Siriusin junioreissa 11-vuotiaana. Myöhemmin hän edusti Storvretan junioreita vuosina 1999–2005.


title: Patrik Åman

text: Aikuisten tasolla Åman pelasi ensimmäisen kerran kaudella 2002–2003. Hän edusti viisi kautta Dalenia, kunnes siirtyi kaudella 2007–2008 Ruotsin I-divisioonassa pelanneeseen Siriusiin. Åman pelasi joukkueen riveissä yhden kauden ja keräsi kolme syöttöpistettä.


title: Patrik Åman

text: Kaudella 2008–2009 Åman siirtyi takaisin Ruotsin pääsarjaan ja AIK:n riveihin. Hän saavutti joukkueen riveissä Ruotsin mestaruuden heti ensimmäisellä kaudellaan ja pronssia toisella kaudella.


title: Patrik Åman

text: Åman pelasi ensimmäisen kerran Ruotsin maajoukkueessa vuonna 2006. Seuraavan kerran Åman palasi Ruotsin maajoukkueeseen vuonna 2010, kun hänet valittiin Ruotsin joukkueeseen vuoden 2010 MM-kisoihin.


title: Les Cortsin metroasema

text: Les Corts on Barcelonan metron linjan 3 asema. Se sijaitsee Les Cortsin alueella Barcelonan kaupungin länsiosassa.


title: Les Cortsin metroasema

text: Asema avattiin osana 3B-linjaa vuonna 1975 nimellä Las Cortes. Nykyisen nimensä asema sai vuonna 1982 metrolinjojen uudelleenjärjestämisen yhteydessä. Asemalle on sisäänkäynnit Carrer Joan Güellin ja Travessera de les Cortsin kaduilta.


title: Havuvaara

text: Havuvaara oli kylä Soanlahden kunnassa Raja-Karjalassa Viipurin läänissä Suomen Neuvostoliitolle luovuttamalla alueella. Kyläkeskus sijaitsi Värtsilästä Korpiselän kirkonkylään johtavan maantien varrella, josta Havuvaaran eteläpuolella erkani maantie Soanlahden kirkonkylään. Havuvaara sijaitsi Soanlahden koilliskulmassa ja sen naapurikyliä olivat Soanlahden puolella Harsuvaara ja Koirivaara, Korpiselän puolella Tšiipakka ja Saarivaara sekä Värtsilän puolella Kaustajärvi, Juvanjoki ja vuonna 1936 Pälkjärvestä Värtsilään siirretty Kuhilasvaara.


title: Havuvaara

text: Kyläkeskustan tuntumassa noin 200 metriä Korpiselän suuntaan menevän tien länsipuolella on 1,5 km pitkä ja puoli kilometriä leveä Havulampi. Havuvaaran kansakoulu oli perustettu vuonna 1917. Havuvaara kuului kahden muun Soanlahden pohjoisosan kylän kanssa Korpiselän ortodoksiseen seurakuntaan.


title: Havuvaara

text: Talvisodassa Neuvostoliitto ei vallannut Havuvaaraa, mutta 1940 Moskovan rauhanehtojen mukaan se oli luovutettava Neuvostoliitolle. Asukkaat evakuoitiin jäljelle jääneeseen Suomeen. Jatkosodan alussa 1941 Havuvaara vallattiin takaisin ja asukkaat pääsivät palaamaan koteihinsa, mutta 1944 alueelta oli vetäydyttävä ja väestö evakuoitiin uudelleen. Nykyisin Havuvaarassa ei ole asutusta ja rakennuksetkin on hävitetty.


title: Prince Georgen lentoasema

text: Prince Georgen lentoasema (, ) on Prince Georgen kaupungin kaakkoispuolella, Brittiläisessä Kolumbiassa sijaitseva lentoasema. Lentoaseman 3 490 metrin pituinen 15/33 kiitotie on maan kolmanneksi pisin kiitotie Calgaryn 3 863 metrin ja Vancouverin 3 505 metrin pituisten kiitoteiden jälkeen.


title: Prince Georgen lentoasema

text: Vuonna 2009 Prince Georgen lentoasemalle suoritettiin 39 372 laskeutumista ja nousua.


title: Prince Georgen lentoasema

text: Nykyinen lentoasema rakennettiin, kun kaupunginvaltuusto päätti vuonna 1940 rakennuttaa uuden lentoaseman ja lakkauttaa kaupungin keskustassa sijainnut asema. Entinen lentoasema sijaitsi Highway 16- ja Highway 97 -teiden risteyksen lounaispuolella, jossa nykyisin sijaitsee golfkenttä. Ensimmäinen kiitotie 14/32 (nykyisin 15/33) valmistui vuonna 1941. Samana vuonna Pan Am aloitti reittiliikenteen Seattlesta Fairbanksiin. Lennolla oli välilaskut Prince Georgessa, Juneaussa ja Whitehorsessa. Seuraavana vuonna Canadian Pacific Air Lines aloitti säännöllisen reittiliikenteen asemalle kuudella viikoittaisella vuorolla. Lentoaseman rakennustyöt saatiin päätökseen 9. elokuuta 1945. Lentoasemalla oli kolme 1 524 metrin pituista kiitotietä tyypillisessä kolmion muodossa. Kaupungin keskustassa sijainnut lentoasema suljettiin, ja kaikki liikenne siirtyi uudelle lentoasemalle.


title: Prince Georgen lentoasema

text: Lentoasemaa on perusparannettu useaan otteeseen. Vuonna 1953 kiitotielle 14/32 asennettiin ensimmäiset laskeutumisvalot. Samaa kiitotietä pidennettiin 1 950 metrin mittaiseksi 1964. Uusi terminaalirakennus ja lennonjohtotorni valmistuivat 1973. Pääkiitotietä pidennettiin 2 255 metrin mittaiseksi vuonna 1975. Mittarilähestymisjärjestelmän rakennustyöt aloitettiin vuonna 1991. Lentoasema siirtyi vuonna 2003 valtionhallinnon alaisuudesta Prince George Airport Authorityn hallintaan. Vuosien 2003–2007 aikana asemalle rakennettiin uusi terminaalirakennus, kansainvälisen liikenteen saapumishalli ja pääkiitotietä jatkettiin nykyiseen 3 490 metriin, mikä teki siitä kolmanneksi pisimmän, Calgaryn ja Vancouverin kiitoteiden jälkeen. Pitkän kiitotien uskotaan tuovan lentoasemalle runsaasti rahtiliikentennettä tarjoamalla välitankkauspalveluita. Ensimmäinen lentoasemalle laskeutunut jumbojetti oli 17. marraskuuta 2009 rahtilentoyhtiö Southern Airin Boeing 747.


title: Canal Algérie

text: Canal Algérie () on algerialainen kaapelitelevisiokanava, joka esiintyy myös eripuolella maailmaa satelliitin kautta. Se kuuluu ENTV:n televisioverkostoon. Canal Algérien ohjelmistoon kuuluu kulttuuria, viihdettä ja urheilua. Lähetyksen sisältävät arabian-, ranskan- ja berberin kieltä.


title: Canal Algérie

text: Kanava perustettiin vuonna 1994, jolloin sen tarkoitus oli toimia kulttuurisena linkkinä ulkomailla ja erityisesti Euroopassa asuville algerialaisille.


title: FK Etăr

text: Etăr on vuonna 1924 perustettu jalkapalloseura Veliko Tărnovon kaupungista Bulgariasta.


title: FK Etăr

text: Seura perustettiin vuonna 1924, kun neljä paikallista seuraa fuusioituivat. Bulgarian korkeimmalle sarjatasolle seuran edustusjoukkue nousi ensi kertaa vuonna 1969, ja pelasi siellä yhtäjaksoisesti lukuun ottamatta aikakausia 1975–1979 ja 1980–1981. Kaudella 1973–1974 joukkue sijoittui sarjassa neljänneksi ja pääsi karsimaan paikasta UEFA-cupiin, missä se kuitenkin putosi Inter Milanolle. Etăr nousi takaisin pääsarjaan vuonna 1979, mutta visiitti jäi vain yhden kauden mittaiseksi.


title: FK Etăr

text: Vuonna 1985 joukkueen valmentajaksi tuli Georgi Vasilev. Hänen aikanaan seura ylsi historiansa parhaimpiin saavutuksiin, joista kirkkaimpana Bulgarian mestaruus kaudella 1990–1991. Joukkue saavutti lisäksi pronssia vuosina 1989 ja 1990 ja selviytyi vuosina 1990 ja 1991 Bulgarian cupin välieriin. Vuonna 1991 se voitti lisäksi uuden BFS-cupin. Joukkueessa pelasivat tuolloin muun muassa Krasimir Balăkov, Bontšo Gentšev, Tsanko Tsvetanov, Trifon Ivanov, Ilijan Kirjakov, Nikolai Donev ja Emil Dimitrov. 1991–1992 joukkue kohtasi Euroopan cupissa saksalaisen Kaiserslauternin, joka voitti otteluparin yhteismaalein 1–3.


title: FK Etăr

text: Vasilevin jälkeen päävalmentajaksi tuli hänen kakkosenaan toiminut Stojan Petrov. Joukkue voitti vielä 1995 uuden liigacupin ja oli kahdesti loppuottelussa. Vuonna 1998 joukkue kuitenkin putosi B-liigaan ja vuonna 2000 jäi sarjassa viimeiseksi ja putosi pois ammattilaistasolta.


title: FK Etăr

text: Vuonna 2002 perustettiin Tărnovoon perustettiin suhindolilaisen Loviko-seuran pohjalta uusi erillinen seura nimeltään PFK Etăr 1924, jolle myönnettiin ammattilaisstatus ja on siitä lähtien pelannut B-liigassa.


title: Englannin akatemialiiga

text: Englannin akatemialiiga ("Premier Academy League") on Englannin alle 18-vuotiaiden juniorien jalkapallon korkein sarjataso. Akatemialiigassa pelaavat Englannin valioliigan sekä joidenkin alemman jalkapalloliigan sarjatasojen akatemiajoukkueet.


title: Englannin akatemialiiga

text: Sarja on tarkoitettu pelaajille, jotka ovat eivät ole täyttäneet 18 vuotta ennen kauden alun elokuun loppua. Jokaisessa ottelussa saa joukkueen kokoonpanossa olla kolme yli-ikäistä (alle 19-vuotiasta) kenttäpelaaja ja yksi maalivahti. Joukkueet on jaettu neljään kymmenen joukkueen lohkoon, joista kussakin pelataan keskinäinen kaksinkertainen sarja. Lohkojen voittajat etenevät pudotuspelivaiheeseen, joka pelataan paras yhdestä -periaatteella.


title: Englannin akatemialiiga

text: Kaudella 2010–2011 seuraavien seurojen juniorijoukkueet osallistuvat kilpailuun jaettuna seuraavalla tavalla lohkoihin:


title: Everybody Loves My Baby

text: ”Everybody Loves My Baby (But My Baby Don’t Love Nobody But Me)” on Spencer Williamsin säveltämä ja Jack Palmerin sanoittama jazzstandardi vuodelta 1924. Trumpetisti Louis Armstrong nauhoitti kappaleen vuonna 1924 Clarence Williamsin Blue Five -yhtyeen kanssa, ja myöhemmin samana vuonna uudestaan Fletcher Hendersonin orkesterin kanssa. Hendersonin nauhoitus oli Armstrongin debyytti laulajana, mutta orkesterinjohtaja nauhoitutti varmuuden vuoksi myös instrumentaaliversion kappaleesta.


title: Risiini

text: Risiini on:


title: Risiini (myrkky)

text:
Risiini on risiinikasvin siemenistä saatava erittäin voimakas myrkky, joka pystyy tappamaan ihmisen jo 70 mikrogramman annoksena. Risiini on valkuaisaine ja on 6 000 kertaa myrkyllisempää kuin syanidi. Sen LD on arviolta 0,022 mg/kg suoneen ruiskutettuna tai hengitettynä; 20–30 mg/kg nieltynä. Myrkkyä voidaan eristää puristejäännöksestä, jota muodostuu valmistettaessa öljyä tyräkkikasveihin kuuluvasta risiinikasvista. Siinä sitä on noin 5 %. Risiini on vaarallista sisäänhengitettynä, suun kautta otettuna ja etenkin suoneen ruiskutettuna. Sen aiheuttamia oireita ovat kuumeilu, vatsavaivat ja yskä. Myrkky tuhoaa sisäelimiä, sakkauttaa punasoluja ja lamauttaa hermoston. Risiini tappaa hengitettynä 36–48 tunnissa ja suun kautta noin 5 päivässä.
Myrkytyksen oireet ilmenevät viiveellä, joka on muutamasta tunnista 24 tuntiin. Yhdistyneen kuningaskunnan armeija on kehittämässä vastamyrkkyä ja Yhdysvaltain armeija kehittää rokotetta, mutta kumpaakaan ei ole vielä kokeiltu ihmisillä.
Lääketieteessä on tutkittu mahdollisuuksia käyttää ainetta solumyrkkynä syövän hoidossa.


title: Risiini (myrkky)

text: Risiini on vesiliukoista, mutta tuhoutuu keitettäessä. Risiinin CAS-numero on 9009-86-3.


title: Risiini (myrkky)

text: Risiinimyrkky koostuu kahdesta yhdisteestä, joita kutsutaan A- ja B-ketjuiksi.


title: Risiini (myrkky)

text: Monet kasvit, kuten ohra sisältävät A-ketjun, mutteivät B-ketjua. A-ketjun myrkyllisyys on erittäin pieni niin kauan kun B-ketjua ei ole läsnä.


title: Risiini (myrkky)

text: Risiini ja rohtosuopayrtistä saatava saponiini ovat molemmat ribosomi-inaktivaattoreita. Ne pysäyttävät proteiinien synteesin soluissa, aiheuttaen solukuoleman.


title: Risiini (myrkky)

text: Useimmat akuutit myrkytykset johtuvat siitä, että ihminen on syönyt risiinin siemeniä: 5-20 siemenen nieleminen pureskelematta voi olla aikuiselle kohtalokasta. Pureskeltuna riittää 1-2 siementä. Oireina ilmenee mahan ärsytysoireita, maksan ja munuaisten toimintahäiriöitä sekä keskushermosto-oireita. Ensiapuna akuuttiin risiinimyrkytykseen annetaan aina lääkehiiltä.


title: Paini kesäolympialaisissa 1952 – kreikkalais-roomalaisen painin 57 kg

text: Kreikkalais-roomalaisen painin sarjaan 57 kg Helsingin olympiakisoissa 1952 osallistui 17 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.


text: Egyptin Hassan ja Kreikan Panagiotopoulos keskeyttivät kilpailun 1.kierroksen jälkeen.


title: Seppo Konttinen

text: Seppo Konttinen (s. 1950) on suomalainen radiotoimittaja, joka oli Yleisradion taloustoimittaja vuosina 1974–2010.


title: Seppo Konttinen

text: Konttinen meni Yleisradion palvelukseen 1974 kesken kansantaloustieteen opintojen ja teki kriittisiä talousohjelmia radioon vuoteen 2004 asti. Hänen työtään on leimannut toisaalta provosointi, toisaalta syvällinen perehtyminen taustatietoihin. Hän on kirjoittanut aihepiiristä myös kirjoja, "Salainen pankkituki" ja "Kansallisomaisuuden ryöstö".


title: Valoon päin

text: Valoon päin on suomalaisen iskelmälaulaja Kari Tapion studioalbumi, joka on julkaistu vuonna 1999.


title: Malcolm

text: Malcolm tarkoittaa muun muassa seuraavia:


title: Lyhytnokkatetraka

text: Lyhytnokkatetraka ("Xanthomixis zosterops"), myös "Bernieria zosterops", on madagaskarinkerttujen heimoon kuuluva Madagaskarin kotoperäinen varpuslintu. Lajista tunnetaan kaksi alalajia, joista nimialalaji "zosterops" elää saaren itä- ja lounaisosissa, ja alalaji "ulvescens" pohjoisosan Montagne d'Ambren alueella. Richard Bowdler Sharpe kuvaili lajin holotyypin Madagaskarista vuonna 1875.


title: Meren kuisketta

text: Meren kuisketta on suomalaisen iskelmälaulaja Kari Tapion studioalbumi, joka on julkaistu vuonna 1997. Kultalevy myönnettiin vuonna 1997 ja platinalevy vuonna 1999. Levyä on myyty yhteensä yli 51 000 kappaletta.


title: Ranomafanantetraka

text: Ranomafanantetraka ("Xanthomixis cinereiceps"), myös "Bernieria cinereiceps", on madagaskarinkerttujen heimoon kuuluva Madagaskarin kotoperäinen varpuslintu. Se elää saaren luoteisosan Manongarivon ja Tsaratananan alueella, sekä itäosassa Marojejystä etelään Andohohelaan. Richard Bowdler Sharpe kuvaili lajin holotyypin Fianarantsoasta vuonna 1881.


title: Tuhkatetraka

text: Tuhkatetraka ("Xanthomixis tenebrosa", myös "Bernieria tenebrosa" ja "Xanthomixis tenebrosus") on madagaskarinkerttujen heimoon kuuluva Madagaskarin kotoperäinen varpuslintulaji. Se elää saaren koillisosassa ainakin Marojejystä etelään Zahamenaan. Erwin Stresemann kuvaili lajin holotyypin Sianakan metsäalueelta vuonna 1921. Laji on luokiteltu vaarantuneeksi.


title: Myrskyn jälkeen (Kari Tapion albumi)

text: Myrskyn jälkeen on suomalaisen iskelmälaulaja Kari Tapion studioalbumi, joka on julkaistu vuonna 1995. Kulta- ja platinalevy myönnettiin vuonna 1996. Vuonna 1998 levy myi tuplaplatinaa. Yli 115 000 kappaleen myynnillään levy löytyy kaikkien aikojen myydyimpien kotimaisten albumien listan sijalta 41.


title: Tulearantetraka

text: Tulearantetraka ("Xanthomixis apperti"), myös "Bernieria apperti", on madagaskarinkerttujen heimoon kuuluva Madagaskarin kotoperäinen varpuslintu. Se elää saaren lounaisosassa Zombitsen ja Vohibasian sekä Analavelonan metsäalueilla. Peter Colston kuvaili lajin holotyypin Ankazoabon kaakkoispuolelta vuonna 1972.


title: Janez Marič

text: Janez Marič (s. 10. elokuuta 1975 Kranj, Jugoslavia) on slovenialainen ampumahiihtäjä. Hän edustaa SK Bled -seuraa.


title: Janez Marič

text: Marič voitti maailmancup-kaudella 2002–2003 normaalimatkan kilpailun Östersundissa ja oli toinen Brezno-Osrblien pikakilpailussa. Kaudella 2003–2004 hän oli pikakilpailussa toinen Antholzissa ja kolmas Lake Placidissa.


title: Janez Marič

text: Marič oli mukana Slovenian miesten viestijoukkueessa, joka sijoittui MM-kilpailuissa seitsemänneksi 1999 ja viidenneksi 2003. Oberhofin MM-kilpailuissa 2004 hän oli yhteislähtökilpailussa kymmenes sekä normaalimatkalla ja pikakilpailussa 15:s. Pyeongchangin MM-kilpailuissa 2009 hän sijoittui pikakilpailussa kymmenenneksi ja yhteislähdössä 11:nneksi. Olympialaisissa hän on ollut mukana 2002, 2006 ja 2010. Rulla-ampumahiihdon MM-kilpailuissa Haute Mauriennessa 2008 hän kuului sekaviestissä Slovenian hopeajoukkueeseen.


title: Crewe Alexandra FC

text: Crewe Alexandra Football Club on vuonna 1877 perustettu englantilainen jalkapalloseura, jonka kotipaikka on Crewe, Cheshiren kreivikunnassa.


title: Crewe Alexandra FC

text: Crewe Alexandra oli mukana perustamassa Englannin 2. divisioonaa 1892. Kaudella 2018–2019 seura pelaa neljänneksi korkeimmalla sarjatasolla Kakkosliigassa.


title: Crewe Alexandra FC

text: Crewe Alexandra FC perustettiin, kun jalkapallo eriytyi "Crewe Cricket Clubista" 1877. Seura sai nimensä prinsessa Alexandran mukaan. Crewe osallistui ensimmäisen kerran FA Cupiin 1884 ja 1888 se ylsi välieriin, mikä on edelleen seuran paras saavutus cupissa.


title: Crewe Alexandra FC

text: Crewe oli yksi 2. divisioonan perustajajäsenistä 1892, mutta seura säilyi divisioonassa vain neljä kautta. Vuonna 1921 seura liittyi 3. divisioonaan ja 1930-luvulla se onnistui voittamaan Walesin cupin 1936 ja 1937. Crewe pelasi 3. divisioonassa vuoteen 1958 asti, joista viimeiset kolme kautta se sijoittui sarjassa viimeiseksi. 4. divisioonan perustamisen myötä Crewe putosi sinne 1958. Se onnistui nousemaan takaisin 1962 ja 1969, mutta molemmilla kerroilla seura putosi heti takaisin.


title: Crewe Alexandra FC

text: Crewe jäi divisioonan viimeiseksi kolmesti 1970-luvulla ja 1980-luvun alussa, mutta tuolloin liigasta ei voinut pudota sen ulkopuolelle automaattisesti. Crewen valmentajaksi palkattiin 1983 Dario Gradi, joka ryhtyi kehittämään seuralla toimivaa nuorisojärjestelmää ja uudistamaan toimintaa. Nuorisojärjestelmä tuotti myöhemmin useita huippupelaajia, kuten esimerkiksi Danny Murphy, Robbie Savage, Neil Lennon, Dean Ashton ja David Platt, jotka myymällä seura sai talouttaan kuntoon. Gradin valmentamana Crewe nousi 3. divisioonaan 1989, mutta putosi kahden kauden jälkeen. Vuonna 1994 hän nosti seuran jälleen ylemmäs, nyt 2. divisioonaksi nimensä muuttaneelle kolmannelle sarjaportaalle. Kolme vuotta myöhemmin Crewe nousi 1. divisioonaan, jossa se sijoittui heti yhdenneksitoista vaikka sen mahdollisuuksiin ei juuri uskottu. Seuraavilla kausilla Crewe taisteli onnistuneesti putoamista vastaan kunnes se vihdoin putosi keväällä 2002.


title: Crewe Alexandra FC

text: Crewe vierailu 2. divisioonaan jäi yhden kauden mittaiseksi. Crewe säilyi 1. divisioonassa (mestaruussarja 2004 alkaen) kaksi kautta kunnes putosi 2006. Keväällä 2007 Gradi siirtyi seuran tekniseksi johtajaksi ja hänen tilalleen tuli Steve Holland. Hollandin johdolla Crewe säilyi kaudella 2007–2008 niukasti ykkösliigassa ja seuraava kausi alkoi surkeasti. Marraskuussa Holland erotettiin ja tilalle tuli islantilainen Guðjón Þórðarson Gradin toimittua hetken väliaikaisena valmentajana. Þórðarson ei onnistunut muuttamaan seuran kurssia ja kauden päätteeksi Crewe putosi kakkosliigaan. Myös kausi 2009–2010 alkoi heikosti ja Þórðarson sai potkut. Dario Gradi palasi johtokunnasta takaisin valmentajaksi. Ykkösliigaan seura nousi keväällä 2012.


title: Crewe Alexandra FC

text:
Crewen menestynein ja pitkäaikaisin valmentaja on Dario Gradi. Siirryttyään seuran johtokuntaan 2007 hän oli pisimpään yhtä seuraa valmentanut manageri Englannissa. Sittemmin takaisin valmentajaksi palannut Gradi on toiminut Crewen valmentajana yli 1300 ottelussa.
Crewellä on oma akatemiajoukkue, joka pelaa Englannin akatemialiigassa. Lisäksi sillä on naisten joukkue, Crewe Alexandra Ladies, joka on pelannut muun muassa naisten toiseksi korkeimmalla sarjatasolla, FA Women's Premier League Northern Divisionissa.


title: Crewe Alexandra FC

text: Joukkueen kotistadion on Alexandra Stadium. Crewe Alexandra muutti tuolloin Gresty Roadina tunnetulle stadionille 1906. Katsomot remontoitiin täysin 1990-luvulla ja muutosten jälkeen sen kapasiteetti on 10 066 katsojaa. Remontin myötä stadion sai uuden nimen, The Alexandra Stadium.


title: Monelt ne tulee

text: Monelt ne tulee on 3rd Rail Musicin vuonna 2004 julkaisema mixtape, jolla vierailee eri esittäjiä.


title: Monelt ne tulee II

text: Monelt ne tulee II on 3rd Rail Musicin 8. joulukuuta 2010 julkaisema mixtape, jolla vierailee eri esittäjiä.


title: Monelt ne tulee II

text: Vuonna 2008 Redrum-187-sivusto ja 3rd Rail Music järjestivät kilpailun, jossa tarkoituksena oli lähettää mahdollisimman hyvä oma rap-demo 3rd Rail Musicille. Voittajademo päätyi lopulta kyseiselle mixtapelle. Voittajakappale oli Petin "Vilunkien siilossa". Mixtapen kannen on taiteillut rap-artisti Mac Bueno.


title: Ispinä

text: Ispinä tai ihvi on lampaan sisäelinten ympärillä ja vatsaontelossa olevasta rasvasta umpisuolaamalla tehty säilyke. Tätä käytettiin ennen vanhaan joko paistorasvana tai rasvana erilaisiin ruokiin kuten verileipä eli rössy. Ispinän valmistus tapahtuu siten, että välittömästi lampaan teurastuksen jälkeen kerätään kyseinen rasva talteen, laitetaan astiaan ja lisätään joka puolelle erittäin runsaasti karkeaa suolaa. Tämän jälkeen astia laitetaan pariksi päiväksi esimerkiksi leivinuunin pankolle tekeytymään. Valmiina ispinä on rakenteeltaan kovaa ja murenee sormissa. Sitä säilytettiin viileässä, kuten esimerkiksi maakellarissa.


title: Korpiselkä (täsmennyssivu)

text: Korpiselkä voi viitata seuraaviin:Katso myös:


title: Sãotoménkerttu

text: Sãotoménkerttu ("Amaurocichla bocagei", synon. "A. bocagii") on västäräkkien heimoon kuuluva São Tomén kotoperäinen varpuslintu. Sen populaatio on kooltaan 250–999 yksilöä. Richard Bowdler Sharpe kuvaili lajin holotyypin São Miguelista vuonna 1892, ja nimesi sen portugalilaisen lintutieteilijän José Vicente Barbosa du Bocagen kunniaksi.


title: Valkokurkkusileppi

text: Valkokurkkusileppi ("Oxylabes madagascariensis") on madagaskarinkerttujen heimoon kuuluva Madagaskarin kotoperäinen varpuslintu. Se elää saaren itä-, pohjois- ja luoteisosissa. Johann Friedrich Gmelin kuvaili lajin holotyypin Madagaskarin itäosasta vuonna 1789.


title: Madagaskarinkerttu

text: Madagaskarinkerttu ("Bernieria madagascariensis") on madagaskarinkerttujen heimoon kuuluva Madagaskarin kotoperäinen varpuslintu. Siitä tunnetaan kaksi alalajia, joista nimialalaji "madagascariensis" elää saaren itäosassa, ja alalaji "inceleber" pohjois- ja länsiosissa. Johann Friedrich Gmelin kuvaili lajin holotyypin Madagaskarista vuonna 1789.


title: Madagaskarinpikkukerttu

text: Madagaskarinpikkukerttu ("Cryptosylvicola randrianasoloi") on madagaskarinkerttujen heimoon kuuluva Madagaskarin kotoperäinen varpuslintu. Se elää saaren itäreunan ikivihreässä metsävyöhykkeessä. Steven M. Goodman, Oliver Langrand ja Bret M. Whitney kuvailivat lajin holotyypin Fianarantsoan provinssin Andringitran kansallispuistosta vuonna 1996.


title: Meksikon asevoimat

text: Meksikon asevoimat ("Fuerzas armadas de México") koostuvat maavoimista, ilmavoimista ja merivoimista. Asevoimien ylipäällikkö on Meksikon presidentti, nykyään Enrique Peña Nieto. Puolustusministeri on Salvador Cienfuegos Zepeda. Vuonna 2010 asevoimilla oli henkilökuntaa 264 517 henkeä.


title: Steven M. Goodman

text: Steven M. Goodman on yhdysvaltalainen eläintieteilijä, joka on erikoistunut lintuihin.


title: Steven M. Goodman

text: Goodman on oppiarvoltaan biologian kandidaatti (1977). Hän työskentelee tutkijana ja suojelubiologina Chicagon Field Museum of Natural Historyssa. Hän on tutkinut varsinkin Madagaskarin ja Tansanian eläimistöä.


title: Steven M. Goodman

text: Goodman on ollut kuvailemassa tieteelle uusina lintulajeina isotiaisvangan ("Calicalicus rufocarpalis") ja madagaskarinpikkukertun ("Cryptosylvicola randrianasoloi").


title: Deklinaatio (kielitiede)

text: Deklinaatio on nominien taivutusluokka. Useissa kielissä nominit tai vain substantiivit voidaan jakaa useampaan eri deklinaatioon sen mukaan, mitkä taivutuspäätteet niissä ovat missäkin luku- tai sijamuodossa.


title: Deklinaatio (kielitiede)

text: Eri kielissä deklinaatioiden määrä vaihtelee. Esimerkiksi nykyvenäjässä on kolme substantiivien deklinaatiota.


title: Jokinapsu

text: Jokinapsu ("Fluvicola nengeta") on Etelä-Amerikassa tavattava tyranneihin kuuluva varpuslintu.


title: Jokinapsu

text: Kooltaan jokinapsu on noin 15 cm. Laji on höyhenpuvultaan pääosin valkoinen. Lajin silmäkulmajuova, siivet ja pyrstö, lukuun ottamatta valkoista kärkeä, ovat väriltään tumman ruskeat, lähes mustat. "F. n. atripennis"-alalajilla ne ovat tummemmat.


title: Jokinapsu

text: Jokinapsulla on kaksi toisistaan erillään olevaa levinneisyysaluetta. Lajia tavataan Andien länsipuolelta Ecuadorista ja Perun luoteisosista. Lisäksi lajia tavataan Brasilian itäosista. Linnun elinympäristöä ovat alankomaiden pensaikkoiset vesialueiden lähistöt, jokivarret, suot ja toisinaan sitä tavataan myös puutarhoista.


title: Jokinapsu

text: Jokinapsut syövät hyönteisiä ja hankkivat ruokansa yleensä yksin tai pareittain. Ravintonsa ne etsivät pensaikosta, maasta ja myös kelluvien vesikasvien lehdiltä. Vesihyönteisiä ne nappaavat veden pinnalta.


title: Kiilapyrstöjeri

text: Kiilapyrstöjeri ("Hartertula flavoviridis" syn. "Neomixis flavoviridis") on madagaskarinkerttujen heimoon kuuluva Madagaskarin kotoperäinen varpuslintu. Se elää saaren itäosan metsäseuduilla. Ernst Hartert kuvaili lajin holotyypin Analamazaotrasta vuonna 1924.


title: John Erskine

text: John Erskine (s. 26. kesäkuuta 1980 Ajax, Ontario) on kanadalainen jääkiekkoilija, joka edustaa Washington Capitalsia.


title: Harsuvaara

text: Harsuvaara oli kylä Soanlahden kunnassa Raja-Karjalassa Viipurin läänissä Suomen Neuvostoliitolle luovuttamalla alueella. Kylä sijaitsi Soanlahden länsiosassa noin 15 kilometriä Soanlahden kirkonkylästä pohjoiseen ja sen naapurikyliä olivat Havuvaara, Koirivaara ja Kiekua. Laajasta Kiekuan kautta Soanlahti–Havuvaara maantielle johtavalta tieltä erkani tie Harsuvaaraan.


title: Harsuvaara

text: Harsuvaara kuului kahden muun Soanlahden pohjoisosan kylän kanssa Korpiselän ortodoksiseen seurakuntaan. Harsuvaaralla ja naapurikylällä Koirivaaralla oli yhteinen Maalaisliiton paikallisosasto, jonka talo sijaitsi Harsuvaarassa.


title: Harsuvaara

text: Talvisodassa Neuvostoliitto ei vallannut Harsuvaaraa, mutta 1940 Moskovan rauhanehtojen mukaan se oli luovutettava Neuvostoliitolle ja asukkaat evakuoitiin jäljelle jääneeseen Suomeen. Jatkosodan alussa 1941 Harsuvaara vallattiin takaisin ja asukkaat pääsivät palaamaan koteihinsa. Koirivaaran kansakoulu toimi jatkosodan aikana 1942–1944 Harsuvaarassa sijainneessa Maalaisliiton paikallisosaston talossa. Jatkosodan lopulla 1944 alueelta oli vetäydyttävä ja väestö evakuoitiin uudelleen. Nykyisin Harsuvaarassa ei ole asutusta ja rakennuksetkin on hävitetty.


title: Harsuvaara

text: Tunnettu harsuvaaralainen oli kansanedustaja Aleksanteri (Ale) Holopainen.


title: Charles Osborne

text: Charles Osborne (2. huhtikuuta 1894 – 1. toukokuuta 1991) oli yhdysvaltalainen henkilö, joka poti hikkaa yhtäjaksoisesti 68 vuotta (1922–1990). Hänen hikkansa alkoi kesken sian teurastuksen. Hikkakohtauksen aikana hän eli melko normaalia elämää. Hikotukset harvenivat kohtauksen loppua kohti, kunnes vuonna 1991 tyystin loppuivat, mutta samana vuonna hän kuoli mahahaavaan. Koko kohtauksen aikana hikotuksia kertyi arvion mukaan noin 430 000 000.


title: Charles Osborne

text: Osborne eli hikkakohtauksen aikana melko normaalia elämää. Osbornella oli kahdeksan lasta kahdesta avioliitosta.


title: Karikekerttunen

text: Karikekerttunen ("Thamnornis chloropetoides") on madagaskarinkerttujen heimoon kuuluva Madagaskarin kotoperäinen varpuslintu. Se elää saaren lounaisosan kuivilla seuduilla. Alfred Grandidier kuvaili lajin holotyypin Madagaskarin lounaisrannikolta vuonna 1867.


title: Prima Vista (kuoro)

text: Prima Vista on järvenpääläinen sekakuoro, joka perustettiin vuonna 1990. Kuoroa johtaa kanttori Heikki Ruokonen. Prima Vista aloitti Järvenpään seurakunnan nuorisokuorona, mutta myöhemmin jäsenten ikärakenne on laajentunut, joskin keski-ikä on alle 30. Järvenpään seurakunta on edelleen kuoron taustaorganisaatio. Prima Vista esittää klassista, gospelia, elokuvamusiikkia ja rockia, kaikenlaista musiikkia tarpeen mukaan.


title: Prima Vista (kuoro)

text: Kohokohtia Prima Vistan historiassa ovat olleet Jesus Christ Superstar -musikaali Savoy-teatterissa pääsiäisenä 2002 sekä Ariel Ramirezin Misa Criollan esitys Finlandia-talossa joulukuussa 2003 säveltäjän ja hänen espanjalaisten muusikoidensa kera. Prima Vista -nimi tarkoittaa suoraan nuoteista laulamista tai soittamista.


title: Prima Vista (kuoro)

text: Keväällä 2011 Prima Vista osallistui menestyksellä TV 2:n Suomen Paras Kuoro -ohjelmaan tullen finaalissa kolmanneksi.


title: Vihersileppi

text: Vihersileppi ("Crossleyia xanthophrys") on madagaskarinkerttujen heimoon kuuluva Madagaskarin kotoperäinen varpuslintu. Laji elää saaren itäosan sademetsissä. Richard Bowdler Sharpe kuvaili lajin holotyypin itäisestä Madagaskarista vuonna 1875.


title: Kanadan puolustusvoimat

text:
Kanadan puolustusvoimat (engl. "Canadian Forces", ransk.
"Forces Canadiennes") ovat Kanadan sotilaallisesta puolustuksesta vastaavat puolustusvoimat. Siihen kuuluu maavoimat, ilmavoimat ja merivoimat. Ylipäällikkö on Yhdistyneen kuningaskunnan monarkki, jota edustaa Kanadan kenraalikuvernööri. Puolustusvoimien komentaja on Walter Natynczyk.


title: Madagaskarinharmaakerttu

text: Madagaskarinharmaakerttu ("Randia pseudozosterops") on madagaskarinkerttujen heimoon kuuluva Madagaskarin kotoperäinen varpuslintu. Laji elää saaren itäosan sateisissa osissa. Jean Théodore Delacour ja Jacques Berlioz kuvailivat lajin holotyypin Madagaskarista vuonna 1931.


title: Vuorisieppokerttu

text: Vuorisieppokerttu ("Tickellia hodgsoni") on silkkikerttusten heimoon kuuluva kaakkoisaasialainen varpuslintu. Siitä tunnetaan kaksi alalajia, joista nimialalaji "hodgsoni" elää Nepalin itäosista itään Koillis-Intiaan, Bhutaniin, Etelä-Kiinaan ja Myanmarin länsiosiin, sekä alalaji "tonkinensis" Etelä-Kiinassa, Laosin koillisosassa ja Vietnamin luoteisosassa. Frederic Moore kuvaili lajin holotyypin Nepalista vuonna 1854, ja nimesi lajin kahden aikalaisensa Samuel Tickellin ja Brian Houghton Hodgsonin kunniaksi.


title: Nyyti Korolainen

text: Nyyti Korolainen (s. 1. maaliskuuta 1984 Iisalmi) on suomalainen taekwondoin. Hän on kilpaillut International Taekwon-Do Federationin (ITF:n) kilpailuissa. Hänen paras saavutuksensa on maailmanmestaruus ottelussa sarjassa yli 70 kg vuonna 2009 (Mar del Plata, Argentiina). Lisäksi hän on saavuttanut kaksi Euroopan-mestaruuskilpailujen pronssimitalia samassa sarjassa vuosina 2007 (Poprad, Slovakia) ja 2009 (Benidorm, Espanja). Korolainen on myös kaksinkertainen world cup -voittaja vuosilta 2006 (Benidorm, Espanja) ja 2008 (Riva del Garda, Italia). Lisäksi hänellä on lukuisia kansallisia ja kansainvälisiä sijoituksia lajissaan.


title: Nyyti Korolainen

text: Nyyti Korolainen on valittu Suomen ITF Taekwon-Do ry:n vuoden kilpailijaksi vuosina 2006 ja 2010. Seuratasolla hän edustaa Taekwon-Do Centeria (Sastamala ja Ylöjärvi). Hänen henkilökohtainen valmentajansa on Mariusz Steckiewicz, 6. Dan. Koulutukseltaan Korolainen on puuseppä. Hän on opiskellut myös lähihoitajaksi ja sairaanhoitajaksi.


title: Kongonkerttu

text: Kongonkerttu ("Graueria vittata") on herttujen heimoon kuuluva keskiafrikkalainen varpuslintu. Laji elää Ugandan lounaisosassa, Ruandan länsiosassa ja Zairen itäisissä maakunnissa. Ernst Hartert kuvaili lajin holotyypin 90 kilometriä Edwardjärvestä länteen vuonna 1908.


title: Kuikka (kylä)

text: Kuikka oli kylä Soanlahden kunnassa Raja-Karjalassa Viipurin läänissä Suomen Neuvostoliitolle luovuttamalla alueella. Kylä sijaitsi Soanlahden koilliskulmassa Korpiselän ja Suistamon rajoilla. Naapurikyliä olivat Korpiselän puolella Lehmivaara ja Suistamon puolella Uuksu, Terovaara ja Muuanto. Matkaa Soanlahden kirkonkylään oli linnuntietä noin 20 kilometriä ja tietä pitkin noin 30 kilometriä. Kylän keskellä sijaitsi Kuikkajärvi, jonka länsipuolelta kulki maantie Korpiselän Tolvajärveltä Suistamon Jalovaaraan, josta oli tieyhteys muualle Soanlahteen.


title: Kuikka (kylä)

text: Kuikka kuului kahden muun Soanlahden pohjoisosan kylän kanssa Korpiselän ortodoksiseen seurakuntaan. Kuikkajärveen pistävällä niemellä oli hautausmaa.


title: Kuikka (kylä)

text: Kuikan kylä evakuoitiin heti talvisodan alussa. Neuvostoliitto ei talvisodan aikana kuitenkaan vallannut Kuikkaa, mutta 1940 Moskovan rauhanehtojen mukaan se oli luovutettava Neuvostoliitolle. Jatkosodan alussa 1941 kylä vallattiin takaisin ja asukkaat pääsivät palaamaan koteihinsa, mutta 1944 alueelta oli vetäydyttävä ja väestö evakuoitiin uudelleen. Nykyisin Kuikassa ei ole asutusta ja rakennuksetkin on hävitetty.


title: 7 Sinners

text: 7 Sinners on Helloweenin neljästoista studioalbumi, joka julkaistiin 31. lokakuuta 2010. Single ja musiikkivideo kappaleesta "Are You Metal?" julkaistiin 11. lokakuuta 2010.


title: 7 Sinners

text: Albumi ylsi Suomen virallisen listan sijalle 16.


title: Ohikulkutie

text: Ohikulkutie tai ohitustie on tie, joka ohittaa taajaman. Sana ""ohitustie"" ei siis viittaa ajoneuvojen ohittamiseen. Ohikulkutietä rakennettiin aikoinaan niukkojen määrärahojen puitteissa lyhyin, taajamat kiertävin osuuksin. Ohikulkutie vähentää ruuhkia ja parantaa liikenneturvallisuutta taajamissa. Kaupunkeja ohittavat ohikulkutiet ovat usein nelikaistaisia. Päätieverkon parannuttua monet ohikulkutiet ovat nykyisin moottori- tai moottoriliikenneteitä.


title: Ohikulkutie

text: Suomessa on vielä on taajamia, joilla ei ole ohikulkutietä vaan kauttakulkuliikenne kulkee keskustan halki. Liikennevirasto on kuitenkin pyrkinyt rakentamaan viimeisiinkin tällaisiin kaupunkeihin ohitustiet, viimeisimpinä Salo ja Seinäjoki vuonna 2016, Hamina vuonna 2014 ja Savonlinna vuonna 2012.


title: Harry Smith

text:
Harry Smith (s. 2. elokuuta 1985) on kanadalainen showpainija, joka paini World Wrestling Entertainmentissa nimellä David Hart Smith. Hän myös paini aiemmin vuonna 2007 WWE:n päärosterissa nimellä DH Smith. Hänet erotettiin WWE:stä elokuun 5. päivänä 2011.
1 kerta wwe unifide champions


title: Asevoimien liike

text: Asevoimien liike (Movimento das Forças Armadas - MFA) oli organisaatio, joka koostui Portugalin armeijan alempiarvoisista vasemmistolaisista upseereista. Asevoimien liike oli vastuussa neilikkavallankumouksesta 25. huhtikuuta 1974, jolloin Portugalin korporativistinen Estado Novo -hallitus kukistettiin ja sen pääministeri Marcello Caetano joutui eroamaan. MFA asetti valtaan kansallisen pelastuksen juntan, joka toimi vuosina 1974–1976 sen jälkeen, kun sen presidentti António de Spínola oli antanut virallisen tiedoksiannon klo 1:30 26. huhtikuuta 1974.


title: Tammiston seisake

text: Tammiston seisake oli Naantalin radan varressa sijainnut lakkautettu seisake. Se perustettiin silloiseen Naantalin maalaiskuntaan, Karvettiin samaan aikaan radan valmistumisen kanssa vuonna 1923. Seisakkeen läheisyyteen ei kuitenkaan syntynyt asutusta, vaan se syntyi maantien varteen Ruonan ja Taimon alueille. Vähäisen käytön vuoksi Tammisto muutettiin miehittämättömäksi seisakkeeksi 1. helmikuuta 1955. Seisake lakkautettiin toukokuussa 1972, samaan aikaan kun henkilöliikenne loppui koko rataosuudella. Seisakkeeseen kuuluvat laituri- ja asuinrakennus siirtyivät Senaatti-kiinteistöjen myyntilistalle vuonna 2007.


title: QRIO

text: QRIO (Quest for cuRIOsity) on Sonyn kehittämä robotti, jonka oli tarkoitus olla Aibon seuraaja. Sen ensimmäinen prototyyppi valmistui 2003. Vuonna 2006 Sony lopetti Qrion kehittämisen samaan aikaan, kun se lopetti Aibon valmistamisen.


title: Erling Eriksen

text: Erling Eriksen (1919–1976) oli norjalainen harmonikkataiteilija.


title: Erling Eriksen

text: Finn Johansenin mukaan Eriksen syntyi Sanderin kylässä Nord-Odalissa. Hän sai ensimmäisen kaksirivisen harmonikkansa jo viisivuotiaana. Hänen isänsä, joka soitti myös harmonikkaa, opasti poikaansa alkuun. Perheen muutettua Osloon vuonna 1927 Eriksen sai suuremman viisirivisen näppäinharmonikan, jossa oli norjalainen järjestelmä.


title: Erling Eriksen

text: Itseopiskelun jälkeen Eriksen aloitti pianon ja musiikinteorian opinnot Oslon musiikkikonservatoriossa. Hän käytti piano-opintojaan hyväksi myös luodessaan omaa systemaattista sormitusjärjestelmäänsä näppäinharmonikalle. Eriksen opiskeli myös Ottar E. Akren johdolla nuotinnusta, palkeenkäsittelyä ja soittotekniikkaa.


title: Erling Eriksen

text: Eriksen voitti NRK:n järjestämän kilpailun ja pääsi soittamaan Norjan radioon ennen sotaa. Pohjoismainen harmonikkakilpailutoiminta oli vilkasta sotien molemmin puolin. Erling Eriksen otti neljännen sijan vuoden 1946 Pohjoismaiden harmonikkamestaruuskilpailuissa Tukholmassa, jolloin islantilainen Lydur Sigtryggsson voitti ennen toiseksi sijoittunutta Suomen Toivo Mannista ja kolmannen sijan saanutta Ruotsin Wille Johnssonia. Vuonna 1947 olikin sitten Eriksenin vuoro voittaa Helsingissä järjestetyissä kilpailuissa, joiden tuomaristossa oli muun muassa Viljo Vesterinen. Vuonna 1949 hän sai kunnian konsertoida ensimmäisenä harmonikkataiteilijana Oslon yliopiston Aula-salissa, mikä herätti suurta huomiota. 1940-luvun lopulla Eriksen pääsi esiintymään orkestereineen Ranskan television koeluonteisiin televisiolähetyksiin Norjassa, jo ennen kuin NRK aloitti omat televisiolähetyksensä. Eriksenin trion ja kvartetin televisioesiintymisistä tuli eräänlainen käsite 1940- ja 1950-luvuilla.


title: Erling Eriksen

text: Eriksenin musiikkia on kuvailtu tarkkaan sovitetuksi, jossa harmonia oli tärkeässä osassa. Häntä pidettiin jopa eräänlaisena perfektionistina. Hänen numeronsa olivat yleensä myös teknisesti vaativia. Soittotyyli tunnettiin kevyenä ja eleganttina. Hän esiintyi Norjan radion orkesterin solistina ja teki useita kiertueita kotimaansa lisäksi muun muassa Ruotsissa, Suomessa, Tanskassa ja Yhdysvalloissa. Hän esiintyi usein myös SS Stavangerfjordin laivareitillä Norjan ja Yhdysvaltojen välillä. Laiva- ja konserttimatkoillaan hän tutustui useisiin tunnettuihin yhdysvaltalaisiin jazz-muusikoihin. Hän oli useina vuosina mukana Norjan kansallisessa Rikskonsertene-konserttituotannossa, jossa hän esiintyi yhdessä muun muassa Robert Normannin kanssa. Leipätyökseen Eriksen oli vuosikaudet kapellimestarina Oslon hienoimmissa ravintoloissa sekä soitti Hotelli Bristolin orkesterissa.


title: Erling Eriksen

text: Erikseniä pidettiin luonteeltaan ujona, eikä hän itse koskaan tarjoutunut soittoesiintymisiin, vaan esiintyi vain pyydettäessä. Vielä 1950- ja 1960-luvuilla NRK käytti paljon harmonikansoittajia radiolähetyksissään, jolloin Eriksenkin konsertoi usein radiossa. Harmonikan suosion vähentyessä myös Eriksen alkoi elää hiljaisempaa elämää, mihin viimeisinä vuosina vaikutti myös hänen astmasairautensa.


title: Erling Eriksen

text: Eriksen on levyttänyt joitakin 78-kierroksen levyjä sekä muutamia EP-levyjä 1940- ja 1950-luvuilla. Häntä ei pidetä kuitenkaan erityisen ahkerana levyttäjänä.


title: Erling Eriksen

text: Eriksenin sävellystuotanto käsittää noin 150 kappaletta, joita pidetään teknisesti suhteellisen haastavina. Siksi ne eivät ole myöskään levinneet kovin laajalti harmonikansoittajien keskuudessa. Tunnetuimpia ovat "Rakett-polka", "Valse Entré", tango "Zerenita", "Odalsvalsen" sekä polkka "Opp og ned".


title: Erling Eriksen

text: Eriksenin musiikkia ovat hänen jälkeensä esittäneet ja levyttäneet erityisesti norjalaiset Rolf Nylend ja Håvard Svendsrud.


title: Arotöpökerttunen

text: Arotöpökerttunen ("Sylvietta isabellina") on afrikatöpökerttusten heimoon kuuluva itäafrikkalainen varpuslintu. Laji elää Etelä- ja Kaakkois-Etiopiassa, Somalian luoteis- ja eteläosissa, sekä Kenian pohjois- ja itäosissa. Daniel Giraud Elliot kuvaili lajin holotyypin Etiopian Ogadenin Le Gudista vuonna 1897.


title: Nakkelitöpökerttunen

text: Nakkelitöpökerttunen ("Sylvietta brachyura") on afrikantöpökerttusten heimoon kuuluva afrikkalainen varpuslintu. Sen esiintymisalue käsittää Saharan ja päiväntasaajan välisen alueen Atlantilta Intian valtamerelle. Lajista tunnetaan kolme alalajia. Frédéric de Lafresnaye kuvaili lajin holotyypin Senegambiasta vuonna 1839.


title: Shallow Be Thy Game

text: Shallow Be Thy Game on Red Hot Chili Peppersin kappale, yhtyeen vuonna julkaistulta 1995 albumilta "One Hot Minute". Kappale julkaistiin singlenä vain Australiassa, jolloin kappale on levyn viides single. Kappaleen teksteissä arvostellan eri uskontoja, etenkin kristinuskoa ja lähetyssaarnaajia, jotka pakottivat toisia ihmisiä vaihtamaan uskontonsa kristinuskoon.


title: Shallow Be Thy Game

text: Kansikuva on lähes sama, kuin edellisen singlen Coffee Shopin.


title: Shallow Be Thy Game

text: Yhtyeen basisti Flea soittaa kappaleen alussa wah-särötetyn intron.


title: Punatöpökerttunen

text: Punatöpökerttunen ("Sylvietta whytii") on afrikatöpökerttusten heimoon kuuluva itäafrikkalainen varpuslintu. Sen esiintymisalue ulottuu Etiopian lounaisosista ja Etelä-Sudanista etelään Malawiin, Mosambikiin ja Zimbabween saakka. Lajista tunnetaan neljä alalajia. George Ernest Shelley kuvaili lajin holotyypin Etelä-Malawin Zombasta vuonna 1894.


title: Thecostraca

text: Thecostraca on leukajalkaisiin kuuluva äyriäisten alaluokka, josta tunnetaan noin 1320 nykyään elävää lajia. Ne ovat merieläimiä, joiden ulkomuoto useimmiten poikkeaa muiden äyriäisten jaokkeisesta muodosta. Aikuiset yksilöt elävät joko alustaansa kiinnittyneenä tai toisten eläinten loisina. Toukkavaihe on useimmiten vapaasti uiva. Suurin osa "Thecostraca"-äyriäisistä kuuluu siimajalkaisten osaluokkaan, mm. ainoa Suomessa elävä laji merirokko. Yhteensä osaluokkia on kolme.


title: Barbara Wirth

text: Barbara Wirth (s. 16. syyskuuta 1989) on saksalainen alppihiihtäjä.


title: Barbara Wirth

text: Wirthin ensimmäinen kilpailu alppihiihdon maailmancupissa oli Cortina d'Ampezzon suurpujottelussa 25. tammikuuta 2009. Ensimmäisen pistesijansa hän saavutti Levin pujottelussa marraskuussa 2009 oltuaan lopputuloksissa 28:s. Wirth on sijoittunut maailmancupissa parhaimmillaan yhdeksänneksi Bormion pujottelussa kaudella 2013–2014.


title: Barbara Wirth

text: Sotšin olympialaisissa 2014 hän sijoittui pujottelussa 14:nneksi.


title: Love Rollercoaster

text: Love Rollercoaster on funk- ja R&B-yhtye Ohio Playersin kappale vuodelta 1975. Se oli listaykköseksi noussut single (sekä Billboard Hot 100, että R&B-lista), joka löytyy yhtyeen samana vuonna julkaistulta albumilta, "Honey". Yhtyeen keskeiset jäsenet, Beck, Bonner, Jones, Middlebrooks, Pierce, Satchell, ja Williams sävelsivät sen yhdessä.


title: Love Rollercoaster

text: Red Hot Chili Peppers teki myöhemmin cover-version kappaleesta. Myös Red Hot Chili Peppers julkaisi kappaleen singlenä, vuonna 1996. Tämä levytys kuullaan elokuvassa "Beavis and Butt-head Do America". Singlestä tehtiin myös musiikkivideo, jossa nähdään Beavis and Butthead -animaatiota. Kappale on Dave Navarron viimeinen single Red Hot Chili Peppersin riveissä.


title: Nikolai Abramov (kestävyysjuoksija)

text: Nikolai Abramov (; s. 10. joulukuuta 1933) on Neuvostoliittoa edustanut yleisurheilija, joka kilpaili kestävyysjuoksussa. Hän osallistui maratonille Tokion olympialaisissa 1964 ja sijoittui kilpailussa 26:nneksi ajallaan 2.27.09.


title: Hyökkäys poliisiasemalle 13

text: Hyökkäys poliisiasemalle 13 ("Assault on Precinct 13") voi tarkoittaa seuraavia:


title: Timo Seikkula

text: Timo Seikkula (s. 27. toukokuuta 1978 Kalajoki) on uransa päättänyt suomalainen jääkiekkoilija, joka pelasi kaudella 2012–2013 Suomi-sarjaa JHT Kalajoen joukkueessa. Hän toimi joukkueen kapteenina. Seikkula on pelipaikaltaan keskushyökkääjä.


title: Timo Seikkula

text: Seikkula on Junkkarit HT:n oma kasvatti. Hän pelasi siellä täyden kauden miesten I-divisioonaa jo 16-vuotiaana kaudella 1994–1995. Seikkula teki runkosarjassa 44 ottelussa tehot 1+2=3. Kaudella 1995–1996 hän teki 41 ottelussa tehot 9+9=18. Pittsburgh Penguins varasi Seikkulan numerolla 238 . Hän on Jussi Jokisen ja Joni Puurulan lisäksi historian ainoa Junkkareista NHL:ään varattu pelaaja. Seikkula ei kuitenkaan ole pelannut Pohjois-Amerikassa.


title: Timo Seikkula

text: Kaudeksi 1996–1997 Seikkula siirtyi Turkuun. Hän pelasi kauden suurimmaksi osaksi Kiekko-67:ssä, mutta tilille tuli myös neljä ottelua Turun Palloseuran A-nuorista. Seikkula teki Kiekko-67:ssä 43 ottelussa tehot 5+5=10, mutta joukkue putosi keväällä 1997 II-divisioonaan, kun I-divisioonan sarjakokoa supistettiin. Seikkulan ura jatkui kuitenkin I-divisioonassa, kun hän siirtyi paikallisvastustaja TuTon riveihin. Seikkula teki siellä 17 runkosarjaottelussa tehot 4+4=8. Hän pelasi samalla kaudella myös yhden SM-liigaottelun TPS:ssä ja keräsi debyytissään yhden syöttöpisteen. Seikkula vahvisti myös loppukevään 12 runkosarja- ja seitsemän playoff-ottelun ajan TPS:n A-nuoria, jotka voittivat Suomenmestaruuden keväällä 1998.